
转讜住驻讜转





	讛谞讬 转诪专讬 讚讻讚讗 诇讘转专 转专讬住专 讬专讞讬 砖转讗 砖专讬. 专讘讬谞讜 砖诪讜讗诇 讙专讬住 讚讻专讬诐 驻讬专讜砖 砖讛转诇讬注讜 讻诪讜 注谞讘讬 讚讻专讜诐 讜砖讚讛 砖诇拽转讛 讘注诪专讬诐 讘驻专拽 讛诪拽讘诇 (讘''诪 讚祝 拽讜: 注''砖) 讜讘谞讝讬专 讘专讬砖 讙诪专讗 驻专拽 砖诇砖讛 诪讬谞讬诐 (讚祝 诇讚:) 诇讗转讜讬讬 注谞讘讬诐 讚讻专讜诐 讜讘讗诪爪注 讛驻专拽 讝讛 (讚祝 诇讞:) 讜讛讗 砖讬讬专 注谞讘讬诐 讚讻专讜诐 砖讛专讬 讗讬谉 讚专讱 驻讬专讜转 诇讛谞讬讞 讘讻讚 讜注讜讚 讚讛讜讛 诇讬讛 诇诪讬诪专 砖讛转诇讬注讜 讜专''转 诪驻专砖 砖讚专讱 诇讛谞讬讞 讻诇 讚讘专 讘讻讚 讻讚讗讬转讗 讘驻' 讞讝拽转 讛讘转讬诐 (讘''讘 讚祝 谞讛.) 讛谞讬 砖注专讬 讚讻讚讗 诪砖转注讘讚讬 诇讻专讙讗 讜讘讛诪驻拽讬讚 (讘''诪 讚祝 诪.) 讛讜讛 注讜讘讚讗 讜驻拽注 讻讚讗 讜讘驻' 讛讝讛讘 (砖诐 讚祝 谞讟.) 讘诪砖诇诐 砖注专讬 诪讻讚讗 谞拽讬讟 讜讗转讬 转讬讙专讗: 讛谞讜爪讛 诪爪讟专驻转. 驻''讛 诇注谞讬谉 驻讙讜诇 讜讙专讬住 讗讘诇 诇注谞讬谉 驻讙讜诇 讻专讘谞谉 住讘讬专讗 诇讬讛 讜专''转 讗讜诪专 砖讛讜讗 诪砖谞讛 讘讟讛专讜转 (驻''讗 诪''讘) 讛讻谞驻讬诐 讜讛谞讜爪讛 诪讟诪讗讜转 讜诪讬讟诪讗讜转 讜诇讗 诪爪讟专驻讬谉 专讘讬 讬砖诪注讗诇 讗讜诪专 讛谞讜爪讛 诪爪讟专驻转 驻讬专讜砖 诪爪讟专驻转 诇讻讘讬爪讛 讚砖讜诪专 讛讜讗 讜转谞谉 讘诪住讻转 注讜拽爪讬谉 (驻''讗 诪''讗) 讻诇 砖讛讜讗 讬讚 讜讗讬谞讜 砖讜诪专 讟诪讗 讜诪讟诪讗 讜诇讗 诪爪讟专祝 砖讜诪专 讗驻讬诇讜 砖讗讬谞讜 讬讚 讟诪讗 讜诪爪讟专祝 讜讛砖转讗 诪讬讬转讬 专讗讬讛 诪讚讞砖讬讘 诇讬讛 讻砖讜诪专 诇讘砖专 讗诇诪讗 讛讜讬 讻诪讜 注讜专 讜讻砖谞讬讟诇讛 讻讗讬诇讜 谞讬讟诇 讛注讜专 讚讛讜讬 讙诇讜讚讛 讜讟专驻讛 讜专讘讗 讚讞讬 注讚 讻讗谉 诇讗 拽讗诪专 专讘讬 讬讛讜讚讛 讗诇讗 诇注谞讬谉 讗讙讜谞讬 讗讘诇 砖讜诪专 诇讘砖专 诇讗 讞砖讬讘 砖讗讬谉 专讙讬诇讜转 诇讛爪谞讬注 讛注讜祝 注诐 讛谞讜爪讛 砖诇讗. 讬转诇讻诇讱 讜注讚 讻讗谉 诇讗 拽讗诪专 专' 讬砖诪注讗诇 讗诇讗 诇注谞讬谉 讟讜诪讗讛 讚讞砖讬讘 砖讜诪专 讗讘诇 诇注谞讬谉 讗讙讜谞讬 诇讗 诪讙讬谉:





专讘讬谞讜 讙专砖讜诐

讛谞讬 转诪专讬 讚讻讚讗 诇讘转专 转专讬住专 讬专讞讬 砖转讗 砖专讬讗. 讻诇讜诪专 讛谞讬 转诪专讬 砖讛转诇讬注讜 讘讻讚 砖诪砖讬诪讬谉 讗讜转谉. 讘转专 转专讬住专 讬专讞讬 砖转讗 砖转诇砖讜 讗讜转谉 诪谉 讛拽专拽注 砖专讬讬谉 讚讗诪专讬谞谉 讛谞讬 转讜诇注讬谉 注讻砖讬讜 讛转诇讬注讜 讜诪拽讜诐 专讘讬转讗 [讚讬讚讛讜] (讛谉) 诪谉 讛驻讬专讜转 注爪诪谉 讛谉 讜诇讗 注诇讜 注诪诐 诪谉 讛拽专拽注 砖讛谉 砖注诇讜 注诪讜 诪谉 讛拽专拽注 讻讘专 诪转讬诐 讘转讜讱 讬"讘 讞讚砖 讜讛谞讬 转讜诇注讬谉 讚讛砖转讗 诇讗 讛砖专讬爪讜 注诇 讛讗专抓:



讘拽讗 诪讜砖拽专讜谉:



讚讬讚讘讗 诪讜砖拽讗:



讗讬诪专讗讬. 讻注住讗:



讜诪爪讬转 诪讬谞讛. 讻诇讜诪专 诪爪讬转 诪讬谞讬讛 讚诪讛 讜砖讘注转 谞驻砖讱:



砖讬转讬谉 诪讗谞讬 诇讬讟专讬谉 讘拽讜专谞住讬讛. 诇砖讜谉 拽讜专谞住:



讗诇讗 讘诪讗谞讬 讚讬讚讛讜. 讻诇讜诪专 讘诇讬讟专讬谉 砖诇讛谉 讝讛讜 诪砖讛讜:



讗)谞专讗讛 讚爪"诇 讗讜 砖讗讬谉 诇讛 讗诇讗 砖诇砖 讛"讝 诪讜诐 诇注谞讬谉 讘讻讜专 讗讬转诪专 讜诇注谞讬谉 拽讚砖讬诐 诇讬拽专讘: 讗讘诇 讘专讙诇 讟专驻讛 讻诇讜诪专 谞讬讟诇 [讬专讱] 讜讞诇诇 砖诇讛 讟专驻讛. 讗讘诇 讘专讙诇 讟专驻讛. 讻诇讜诪专 谞讬讟诇 讬专讱 讜讞诇诇 砖诇讛 讟专驻讛 诇注谞讬谉 讘讻讜专 讗讬转诪专 讜诇注谞讬谉 拽讚砖讬诐 诇讬拽专讘:



讜讗讬 砖驻讻讬 诇讛讚讚讬 讻砖专讛. 讻诇讜诪专 讚讗讬谞讜 讗诇讗 讗讞转:



讛讛讜讗 讙讜讘转讗 讚讛讜讛 谞驻拽讗. 讻诇讜诪专 诇砖讜谉 讘谞讬 诪注讬讬诐 讛讬讜爪讗讬诐 讻诇讜诪专 砖谞讬 讻专讻砖讜转:



讗讘诇 讬讜爪讗讬谉 讘诪拽讜诐 讗讞讚 讜讻诇讬谉 注讚 讘讗爪讘注 讻砖专讛. 讻诇讜诪专 讬讜爪讗讬谉 诪诪拽讜诐 讗讞讚 讜讗讬谞谉 讛讜诇讻讬谉 讗诇讗 讘讗爪讘注 注讚 砖诪爪讟专驻讬谉 讝讛 注诐 讝讛 讜砖讜驻讻讬谉 讝讛 诇讝讛 讻砖专讛:



讻诇讬谉 诪诇诪讟讛. 讻诇讜诪专 讻诇讬谉 拽讜讚诐 砖讬讙注讜 诇诪拽讜诐 讛讚讘拽 讻砖讬注讜专 讗爪讘注 讗注"驻 砖驻专讜讚讬谉 讝讛 诪讝讛 讻讞爪讬 讗诪讛 讘诪注讬讛. 讗讘诇 拽讜讚诐 砖讬讙讬注讜 诇诪拽讜诐 讛讚讘拽 讻诇讬谉 讻砖讬注讜专 讗爪讘注 讻砖专讛:



专' 讬砖诪注讗诇 讗讜诪专 讛谞讜爪讛 诪爪讟专驻转 诇讻讘讬爪讛. 讻诇讜诪专 诪讟诪讗 讟讜诪讗转 讗讜讻诇讬谉 讚讞砖讜讘 讻讘砖专 讜讛讬讬谞讜 讚讗"专 讬讜讞谞谉 专' 讬讛讜讚讛 讜专' 讬砖诪注讗诇 讗诪专讜 讚讘专 讗讞讚 讻砖诐 砖专' 讬讛讜讚讛 讗诪专 谞讬讟诇讛 讛谞讜爪讛 驻住讜诇讛 讚讞砖讜讘 讻讘砖专 讻讱 诇专' 讬砖诪注讗诇 讞砖讜讘 讻讘砖专 讗讘诇 诇注谞讬谉 讟讜诪讗讛 讻专讘谞谉 住讘讬专讗 诇讬讛 讚讗讬谉 诪爪讟专驻讬谉:



讻专讘谞谉 住讘讬专讗 诇讬讛 讚诇讗 诪讙讬谉. 讻诇讜诪专 诇讗 诪讙讬谉 注诇讬讛 讜诇讗 讞砖讜讘 讻讘砖专:



讛诪注讜砖谞转 讛讬转讛 讘诪拽讜诐 注砖谉 讜谞住转讻谞讛:



讜讛诪爪讜谞谞转. 谞爪讟谞谞讛:



讗讜 砖讗讻诇讛 讛讬专讚讜驻谞讬. 住诐 讛诪讜转 讚讘讛诪讛 讜诪讬谉 注砖讘 讛讜讗:



讞诇转讬转. 诇住专讗 讘诇注讝:



讻诇讘 砖讜讟讛. 诪砖讜讙注:



拽砖讬讗 讞诇转讬转 讗讞讬诇转讬转 讜诇诪转谞讬转讬谉 拽砖讬讗 住诐 讛诪讜转 讗住诐 讛诪讜转:



讻讗谉 讘拽专讟讬谉. 讙讘注讜诇讬谉 讟专驻讛 讻讗谉 讘住诐 讛诪讜转 讚讗讚诐 讟专驻讛 讗讘诇 讗讻诇讛 住诐 讛诪讜转 讚讘讛诪讛 讻砖专讛:



讛讬讬谞讜 讛专讚讜驻谞讬. 讻诇讜诪专 诇诪讛 诇讬 诇诪讬转谞讗 转专转讬 讝讬诪谞讬 讗讻诇讛 讛专讚讜驻谞讬 讗讜 砖讗讻诇讛 住诐 讛诪讜转 讻砖专讛:





专诪讘"谉

讛谞讬 转诪专讬 讚讻讚讗 诇讘转专 转专讬住专 讬专讞讬 砖转讗 砖专讜. 驻讬' 讗讘诇 转讜讱 讬"讘 讗住讜专讬谉 讘讛转诇讬注讜 讗讘诇 诇讞讜砖 讗讬谉 诇谞讜 砖讗诐 谞讬讞讜砖 诇讗讞专 讬"讘 谞诪讬 讬讛讬讜 讗住讜专讬谉 砖诪讗 讛转诇讬注讜 讜驻讬专砖讜 讜讞讝专讜 讜讻讬 讛讗讬 讚讙专住讬谞谉 讘讬专讜砖' 诪住' 转专讜诪讜转 讬讻讜诇 讗驻讬' 讬爪讗讜 讜讞讝专讜 转"诇 讻诇 讜诇拽诪谉 讘讙诪' 讘诪驻专讬砖讜转 注"讙 转诪专讛 诪讛讜 讚诇讗 讛讬讬谞讜 专讘讜转讬讬讛讜 讗诇讗 诪砖讜诐 讚讗讞讝讜拽讬 讗讬住讜专讗 诇讗 诪讞讝拽讬 诪"诪 讘诪讬谞讬谉 砖讛转诇讬注讛 诪爪讜讬讛 讘讛谉 讛讬讗讱 诇讗 谞讬讞讜砖 讜讛专讬 讗诪专讜 谞诪讬 谞讬讞讜砖 讚讬诇诪讗 驻专讬砖 诇讚讜驻谞讗 讚讘讜专讗 讻讚诇拽诪谉 讗诇诪讗 讘转专 讛诪爪讜讬 诪讞讝拽讬'. 讜讻谉 讚注转 讛专诪讘"诐 讝"诇.
讜讘转讜住' (住讝,讘 讚"讛 讚讬拽讗)讗诪专讜 讚诪讬谞讬谉 讛诪转诇讬注讬谉 讘诪讞讜讘' 讗诇讗 砖讛转讜诇注转 拽讟谞讛 注讜诪讚转 讘讞讜专 拽讟谉 讻诪讜转讛 讻讙讜谉 讛诪讬谞讬谉 砖拽讜专讬谉 驻砖讬砖 诪讜转专讬诐 讛诐 砖诇讗 讗住专 砖诪讜讗诇 讗诇讗 转讜诇注转 讛诪讛诇讻转 讘转讜讱 讛驻专讬 讘诪讞讜讘专 讜讛诐 讛讘讬讗讜 专讗讬讛 诪诇砖讜谉 专砖"讬 讝"诇 砖讻转讘 拽砖讜转 砖讛转诇讬注讛 讘讗讘讬讛 讗住讜专讛 讚讻讬讜谉 讚诪讛诇讻转 讘转讜讱 讛拽砖讜转 讜讛拽砖讜转 诪讞讜讘专转 讘讗专抓 砖讜专抓 注诇 讛讗专抓 拽专讬谞谉 讘讬讛 讜讗讬谞讬 讬讜讚注 诇讛转专 讝讛 注讬拽专 砖讛转讜诇注转 讛谞讘专' 讘讗专抓 讘讞讜专讜 讛拽讟谉 讗注驻"讬 砖诇讗 讛诇讱 讻诇诇 砖讜专抓 注诇 讛讗专抓 讛讜讗 讜诇砖诪讜讗诇 讻诇 砖诪讞讜讘专 诇拽专拽注 讻拽专拽注 讛讜讗.
讜讬砖 讘注诇讬 谞驻砖 砖讗讬谉 讗讜讻诇讬谉 驻讜诇讬诐 讜注讚砖讬诐 讜讗驻讬' 讘转专 讬"讘 讞讚砖 诪驻谞讬 砖诪讬讚 砖讞讜诐 砖诇 讗讜专 砖讜诇讟 讘讛诐 驻讜专砖讬谉 讜讗讞"讻 谞讬诪讜讞讬谉 讜讗住讜专讬诐 讜诪诇转讗 砖讻讬讞讗 讟讜讘讗 讜讞讬讬砖' 讻讚讗诪专讬' 诇拽诪谉 诇讗 诇讬砖转讬 讗讬谞讬砖 砖讻专讗 讘爪讘转讗 讘讗讜专讞讗 讗诇诪讗 讻诇 讻讛"讙 讚砖讻讬讞 讞讬讬砖讬谞谉 讜讬砖 诪拽讬诇讬谉 讘讛 讜专讜讗讛 讗谞讬 讚讘专讬讛诐 砖讗诐 谞诪讜讞讬诐 讛诐 讘讟诇讬' 讘砖砖讬诐 讜讗讬 讘注讬 讝讜专拽 讗讜转诐. 



讗讘诇 讞住专 讜讬转专 讘专讙诇 讟专驻讛 诪"讟 讻诇 讬转专 讻谞讟讜诇 讚诪讬. 驻讬' 谞专' 诇讬 讚讻谞讟讜诇 诪诪拽讜诐 砖讛讜讗 讬转专 拽讗诪专 讜诇讗 讻谞讬讟诇 讻诇 讗讜转讜 讗讘专 诇驻讬' 讘讛诪讛 砖谞诪爪讗' 讬转讬专转 专讙诇 诇诪讟讛 诪谉 讛讗专讻讜讘讛 讜诪诪拽讜诐 爪讜诪转 讛讙讬讚讬诐 讻砖专讛 讻讗诇讜 谞讞转讻讛 讘讗讜转讜 诪拽讜诐 讜诪讚讗诪专讬谞谉 讻谞讟讜诇 讚诪讬 讜诇讗 讗诪专讬谞谉 讻讞住专 讚诪讬 砖"诪 讻谞讟讜诇 讘讬讚讬 讗讚诐 拽讗诪专 诇驻讬' 讘讛诪讛 砖谞诪爪讗讜 讘讛 讘' 讟讞讜诇讬诐 住诪讜讻讬谉 讘住讜诪讻讬讬讛讜 专讜讗讬谉 讗讜转诐 讻讗诇讜 谞讬讟诇讜 讜谞拽讘讜 讘讗讜转讜 诪拽讜诐 讜讻谉 讘' 讻讘讚讬谉 砖谞诪爪讗讜 诪讞讜讘专讬谉 讘讻讝讬转 砖讛讜讗 讘诪拽讜诐 诪专讛 讗讜 讘诪拽讜诐 砖讛讬讗 讞讬讛 专讜讗讬谉 讗讜转讜 讻讗诇讜 谞讬讟诇 诪讗讜转讜 诪拽讜诐 讜讟专驻讛 讜讻讙讜谉 (讚爪专讬讻讛) [讚讗 爪专讬讻讛] 专讘讛.
讜专砖"讬 讝"诇 讻转讘 讻谞讟讜诇 讚诪讬 讛讜转讬专 讗讞讚 讻讞住专 讗讞讚 讜讛讜讬 讻讘注诇转 专讙诇 讗讞转 讜讟专驻讛 讚讛讜讬 讻砖诪讜讟转 讬专讱 讘讘讛诪讛 讜讗讬谉 诇砖讜谞讜 讘讻讗谉 诪讞讜讜专 讗爪诇讬 讚诇讗讜 讻讞住专 讗诇讗 讻谞讟讜诇 拽讗诪专讬谞谉 讜讞住专讛 讘讬专讱 讻讙讜谉 砖讗讬谉 诇讛 讘讜拽讗 讚讗讟诪讗 讜讬砖 诇讛 专讙诇 讻砖专讛 讛讬讗 讜诇驻讬 诪讛 砖讻转讘谞讜 诇诪注诇讛 讜注讜讚 专讗讬转讬 讘讛"讙 讻讬 诪砖转讻讞讬谉 转专讬 讟讞诇讬 砖"讚, 讜爪"注. 



讛讗 讚讗"专 讬砖诪注讗诇 讛谞讜爪讛 诪爪讟专驻转. 驻讬专砖"讬 讝"诇 诇注谞讬谉 驻讙讜诇 讜讘住驻专讬诐 讻讜诇诐 讻转讜讘 讗讘诇 诇注谞讬谉 讟讜诪讗讛 讜专砖"讬 讝"诇 讙讜专住 讗讘诇 诇注谞讬谉 讗驻讙讜诇讬 讜讗讬谞讜 讻谉 讗讘诇 诇注谞讬谉 讟讜诪讗转 谞讘诇讜转 谞砖谞讬转 讘诪住' 讟讛专讜转 讛讻谞驻讬讬诐 讜讛谞讜爪讛 诪讬讟诪讗讜转 讜诪讟诪讗讜转 讜诇讗 诪爪讟专驻讜转 专"讗 讗讜诪专 讛谞讜爪讛 诪爪讟专驻转 讛讞专讟讜诐 讜讛爪驻专谞讬诐 诪讬讟诪讗讬谉 讜诪讟诪讗讬谉 讜诪爪讟专驻讬谉 专' 讬讜住讬 讗讜诪专 讗祝 专讗砖讬 讙驻讬讬诐 讜专讗砖 讛讝谞讘 诪爪讟专驻讬谉 砖讻谉 诪谞讬讞讬谉 讘驻讟讜诪讜转.





专砖讘"讗

讛讗 讚讗诪专讬谞谉: 诇讗 砖谞讜 讗诇讗 讘讬讚 讗讘诇 讘专讙诇 讟专讬驻讛 谞诪讬 讛讜讬   诪讗讬 讟注诪讗 讻诇 讬转专 讻谞讟讜诇 讚诪讬. 讘讚讘专 砖讗讬谉 讚专讻讜 讘讻讱 拽讗诪专, 讻讙讜谉 专讙诇讬讛 讗讜   诪注讬诐 讘讘讛诪讛 讜讻讬讜爪讗 讘讝讛, 讗讘诇 讘讚讘专 砖讚专讻讜 讘讻讱 诇讗讜, 讻讚讗诪专讬谞谉 讘住诪讜讱 讘讛讛讬讗   讙讜讘转讗 讚谞驻拽讗 诪讘讬 讻住讬 诇讛讜讘诇讬诇讗 讜住讘专 专讘 讗砖讬 诇诪讬讟专驻讗, 讜讗诪专 诇讬讛 专讘 讛讜谞讛 诪专   讘专 专讘 讘专讬讛 讚专讘 讗讜讬讗 讛谞讬 注讬讝讬 讘专讬讬转讗 讛讻讬 讗讬转 诇讛讜. 讜讛讬讬谞讜 讚讗诪专讬谞谉 诇注讬诇   (诪讝, 讗) 讘驻讬专拽讬谉 诇讬转 讛讬诇讻转讗 讻专讘讗 讘讬转专转, 讜讗诪专讬谞谉 讛转诐 讟注诪讗 诪砖讜诐 讚讻诇 讛谞讬   注讬讝讬 讘专讬讬转讗 讛讻讬 讗讬转 诇讛讜.



 讜讛讗 讚讗诪专讬谞谉: 讻诇 讬转专 讻谞讟讜诇 讚诪讬. 驻讬专砖 专讘讬谞讜 砖诇诪讛 讝"诇 讬转专 讗讞转   讻讞住专 讗讞转 讜讛讜讬讗 讻讘注诇转 专讙诇 讗讞转 讜讟专讬驻讛 讚讛讜讬讗 讻砖诪讜讟转 讬专讱 讘讘讛诪讛, 讜讗驻砖专 讚诇驻讬   驻讬专讜砖讜 砖诇 专砖"讬 讝"诇 讗诐 谞诪爪讗讜 砖谞讬 讟讞讜诇讬谉 讜讗驻讬诇讜 住诪讜讻讬谉 讝讛 诇讝讛 讘住讜诪讻讬讬讛讜   讻砖讬专讛. 砖讛专讬 专讜讗讬谉 讗讜转谉 讻讗诇讜 谞讟诇讜 砖谞讬讛谉 讜谞讟诇 讛讟讞讜诇 讻砖讬专讛. 讜讻谉 讻转讘 讛专讘   讘注诇 讛讛诇讻讜转 讝"诇 讻讬 诪砖转讻讞谉 转专讬谉 讟讞诇讬 砖驻讬专 讚诪讬. 讜讗诐 谞诪爪讗讜 砖谞讬 讻讘讚讬谉   讗住讜专讛, 砖讛专讬 讻谞讟诇讛 讻诇 讛讻讘讚. 讗讘诇 讛专诪讘"诐 讝"诇 讻转讘 (驻"讜 诪讛诇' 砖讞讬讟讛 讛"讻)   讚讻谞讟讜诇 讗诪专讬谞谉 讻讞住专 诇讗 讗诪专讬谞谉, 讻诇讜诪专 砖专讜讗讬谉 讗讜转讜 讛讬转专 讻讗诇讜 谞讟诇 诪诪拽讜诪讜   讘讬讚讬 讗讚诐, 讜讻诇 砖讗诇讜 谞讟诇 讟专讬驻讛 讬转专 谞诪讬 讟专讬驻讛 讜讻诇 砖讗讬诇讜 谞讟诇 讘讬讚讬 讗讚诐   诪诪拽讜诪讜 讻砖专讛 讛讻讗 谞诪讬 讻砖专讛, 讜诇驻讬讻讱 讻转讘 讚砖谞讬 讟讞讜诇讬谉 讛住诪讜讻讬谉 讘住讜诪讻讬讬讛讜   讟专讬驻讛, 砖讛专讬 专讜讗讬谉 讗讜转谉 讻讗诇讜 谞讟诇讜 讜谞拽讘讜 讘诪拽讜诐 讞讘讜专谉, 讜讻谉 砖谞讬 讻讘讚讬谉   讛谞诪爪讗讬谉 诪讞讜讘专讬谉 讘讻讝讬转 砖讛讬讗 讘诪拽讜诐 诪专讛 讗讜 讘诪拽讜诐 砖讛讬讗 讞讬讛 讟专讬驻讛, 讛讗 诇讗讜   讛讻讬 讻砖讬专讛, 讜讻谉 讗诐 讬转专讛 专讙诇 诇诪讟讛 诪爪讜诪转 讛讙讬讚讬谉 讻砖讬专讛, 讜爪"注.



讗诇讗 诇诪讗谉 讚讗诪专 讗祝 注诇 讙讘 讚诇讗 讛讚专讬 注专讘讬 诪讗讬 讻诇讬谉 讻诇讬谉 诪诇诪讟讛. 讻讱   讛讬讗 讛讙讬专住讗 讘诪拽爪转 讛谞讜住讞讗讜转, 讜谞专讗讛 砖讻讱 讙讬专住转讜 砖诇 专砖"讬 讝"诇, 讜讛讻讬 驻讬专讜砖讗   讚诪讗谉 讚讗诪专 讜讛讜讗 讚讛讚专 注专讘讬 拽讗 住诇拽讗 讚注转讬谉 讚讛讻讬 拽讗诪专 讗讘诇 讬讜爪讗讬谉 诪诪拽讜诐 讗讞讚   讜诪转驻爪诇讬谉 讜讻诇讬谉 讛驻爪讜诇讬谉 讘转讜讱 讻讚讬 讗爪讘注 砖讞讝专讜 讜谞转注专讘讜 讻砖讬专讛, 讗讘诇 讗诐 讗专讱   讛驻讬爪讜诇 讬讜转专 诪讻讗爪讘注 讟专讬驻讛 讗祝 注诇 驻讬 砖讬讜爪讗讬谉 诪诪拽讜诐 讗讞讚 讜讞讜讝专讬谉 讜诪转注专讘讬诐   诇诪讟讛 诪讻讗爪讘注, 讜诪讗谉 讚讗诪专 讗祝 注诇 讙讘 讚诇讗 讛讚专讬 拽讗 住讘专 讚诇讗 讘注讬讗 讚讛讚专讬 注专讘讬   诪讬讚 转讜讱 讻讚讬 讗爪讘注 讗诇讗 讗祝 注诇 驻讬 砖讛驻讬爪讜诇 讛讜诇讱 讜谞诪砖讱 讗诪讛 讜讗诪转讬诐 讻砖讬专讛,   讜讘诇讘讚 砖讬讛讜 讻诇讬谉 讬讞讚讬讜 诇诪讟讛 讘诪拽讜诐 讘讬转 讛专注讬 讘讻讚讬 讗爪讘注. 讜讘讛诇讻讜转 讛专讘 专' 砖诪注讜谉 (讘谉) 拽讬讬专"讗 讝"诇 讙专讬住 诪讗讬 讻诇讬谉 讻诇讬谉 注讚 讻讗爪讘注   诪诇诪注诇讛, 讻诇讜诪专 讚诪讗谉 讚讗诪专 讜讛讜讗 讚讛讚专讬 注专讘讬 拽住讘专 讚讻讬讜谉 讚讛讚专讬 注专讘讬 讜讗驻讬诇讜   诪注讟 讘诪拽讜诐 讘讬转 讛专注讬 讻砖讬专讛, 讜讘诇讘讚 砖讛讬讗 诪诪拽讜诐 讞讘讜专谉 讜诇诪讟讛 讻讗爪讘注, 讜讻谉 谞诪讬   诇讗 拽驻讚讬谞谉 讗专讜讞讘 诪拽讜诐 讞讘讜专谉 诇诪注诇讛 讘诪拽讜诐 砖讗讬谉 爪讘注, 讗讘诇 讗讞讬讘讜专谉 诪诇诪讟讛 诇讗   拽驻讚讬谞谉, 讜诇驻讬 讙讬专住讗 讝讜 讻讬讜谉 讚诇讗 讗讬驻住拽讗 讛讬诇讻转讗 讘讛讚讬讗 (讘讞讚) [讻讞讚]   诪讬谞讬讬讛讜, 谞拽讬讟讬谞谉 诇讞讜诪专讗 注讚 讚讗讬讻讗 诪拽讜诐 讞讘讜专谉 讻讚讬 讗爪讘注 讜讛讜讗 讚讛讚专讬 注专讘讬   诇诪讟讛 讘讻讚讬 讗爪讘注 讻讞讜诪专讬 讚诪专 讜讚诪专. 讜讻谉 讻转讜讘 讘讛诇讻讜转 专讘讬谞讜 讗诇驻住讬 讝"诇 讘诪讛   讚讘专讬诐 讗诪讜专讬诐 讘讬讜爪讗讬谉 讘砖转讬 诪拽讜诪讜转, 讗讘诇 讬讜爪讗讬谉 讘诪拽讜诐 讗讞讚 讜讻诇讬谉 注讚 讻讗爪讘注   讻砖讬专讛, 讜讛讜讗 讚讛讚专讬 注专讘讬 讜谞注砖讜 砖谞讬讛诐 讞讜讟. 讜讬驻讛 诇讬诪讚 讟注诐 注诇 讙讬专住讗 讝讜   讛砖谞讬讛, 讛专讘 讘注诇 讛注讬讟讜专 讝"诇 诇讬诪讚 讚诇驻讬 讙讬专住讗 讝讜 讗转讬讗 砖驻讬专 讛讗 讚拽讗 讗诪专 讗祝   注诇 讙讘 讚诇讗 讛讚专讬 注专讘讬, 讚讛讗 讗祝 注诇 讙讘 讚诇讗 讛讚专讬 注专讘讬 讻诇诇 诪讻砖专, 讗讘诇 诇讙讬专住转   讛住驻专讬诐 讛讻讬 拽讗诪专 讗祝 注诇 讙讘 讚诇讗 讛讚专讬 注专讘讬 讚讛讗 转专讜讜讬讬讛讜 讛讚专讬 注专讘讬 拽讗 讘注讜,   讗诇讗 讚诪专 讗诪专 讛讜讗 讚讛讚专讬 注专讘讬 讘讻讚讬 讗爪讘注 讜诪专 讗诪专 讛讜讗 讚讛讚专讬 注专讘讬 讘讻讚讬 讗爪讘注   诪诇诪讟讛.   



 讛讗 讚转谞谉 专讘讬 讬砖诪注讗诇 [讗讜诪专] 讛谞讜爪讛 诪爪讟专驻转. 讘诪住' 讟讛专讜转 (驻"讗, 诪"讘)   转谞讬谞谉 诇讛 讙讘讬 讟讜诪讗转 讗讜讻诇讬谉 讜诇讜诪专 砖讛谞讜爪讛 砖讛讬讗 专讻讛 诪爪讟专驻转 诇讻讘讬爪讛 诇讟诪讗   讗讜讻诇讬谉 讗讞专讬诐, 讜讛讻讬 转谞讬谞谉 诇讛 讛转诐 讛讻谞驻讬诐 讜讛谞讜爪讜转 诪讟诪讗讜转 讜诪讬讟诪讗讜转 讜讗讬谉   诪爪讟专驻讜转 专讘讬 讬砖诪注讗诇 讗讜诪专 讛谞讜爪讛 诪爪讟专驻转 讜讟注诪讗 讚诪讬诇转讗 诪驻谞讬 砖讛讬讗 砖讜诪专   讜讻讚讗诪专讬谞谉 诇拽诪谉 讘驻专拽 讛注讜专 讜讛专讜讟讘 (讞讜诇讬谉 拽讬讞, 讗) 砖讜诪专 诪讻谞讬住 讜诪讜爪讬讗 讜诪爪讟专祝,   讜转谞谉 讘诪住讻转 注讜拽爪讬谉 (驻"讗, 诪"讗) 讻诇 砖讛讜讗 讬讚 讜诇讗 砖讜诪专 诪讟诪讗 讜诪讬讟诪讗 讜诪爪讟专祝,   讜讛讻讗 诇注谞讬谉 讟讜诪讗讛 讙专住讬谞谉 讜诇讗 诇注谞讬谉 诇讗讬驻诇讜讙讬 讻诪讜 砖讻转讘 专砖"讬 讝"诇.





讛诪讗讬专讬

讘讛诪讛 砖讛讬转讛 讞住专转 专讙诇 讗讜 讬转专转 专讙诇 诇注谞讬谉 讘讻讜专 讛专讬 讝讛 诪讜诐 讗祝 讘专讙诇讬讛 讛专讗砖讜谞讬诐 讗讘诇 诇注谞讬谉 讟专驻讜转 专讙诇讬讛 讛专讗砖讜谞讬诐 讗讬谉 讘讛诐 砖讜诐 讟专驻讜转 讗驻讬' 谞砖诪讟 专讗砖 注爪诐 砖诇讬砖讬 砖诇讜 诪诪拽讜诐 转讞讬讘转讛 讘讙讜祝 讜讬砖 诪讬 砖讞讜砖砖 讘讝讜 诪讞砖砖 讛专讬讗讛 讜讗讬谉 讚讘专讬讜 谞专讗讬谉 讻诇诇 砖讛专讬 讗祝 讘砖讘讬专转 爪诇注讜转 讗讬谉 讞讜砖砖讬谉 诇专讬讗讛 讻诇诇:



讛讬转讛 讞住专转 专讙诇 讘爪讚 专讙诇讬讛 讛讗讞专讜谞讬诐 讗诐 讛讬转讛 讞住专讛 讘讬专讱 讗讜 讘砖讜拽 讟专驻讛 讛讬转讛 讞住专转 专讙诇 讛谞诪讻专 注诐 讛专讗砖 讻砖专讛 讛讬转讛 讬转专转 专讙诇 讘爪讚 讝讛 讗诐 诪爪讜诪转 讛讙讬讚讬谉 讜诇诪讟讛 讻砖专讛 注诇 讗讬讝讛 爪讚 砖转驻专砖 讻诇 讬转专 讻谞讟讜诇 讚诪讬 讗诐 诪砖诐 讜诇诪注诇讛 讬砖 讗讜住专讬谉 讻讗诇讜 谞讬讟诇 讗祝 讛注拽专讬 讜讻谉 砖讟转 住讜讙讬讗 讝讜 诪讜讻讞转 讜谞诪爪讗 诇讚注转 讝讛 注谞讬谉 讻诇 讬转专 讻谞讟讜诇 砖诪驻专砖讬诐 讗讜转讜 讻诪讬 砖谞讬讟诇 讛注拽专讬 讗诇讗 砖讬砖 诪驻专砖讬诐 讻谞讬讟诇 讛讬转专 讜讗讬谉 砖讟转 住讜讙讬讗 讝讜 诪讜讻讞转 讻讚讘专讬讛诐 砖讗诐 讻谉 讛讬讗讱 讛讬讗 讟专驻讛 讘讻讗谉 讜讛诇讗 讗讘专 讝讛 讗讬谞讜 讬讜爪讗 诪诪拽讜诐 砖讗诐 谞讬讟诇 诪诪谞讜 讬讛讗 讛注拽专讬 谞驻住诇 讘谞拽讘 讜诪"诪 诇诪讬 砖驻讬专砖 讘讜 讻讗诇讜 谞讬讟诇 注诐 诪拽讜诪讜 讬砖 诇讞讜砖 讘讝讜 诪讞住专讜谉 讘讜拽讗 讚讗讟诪讗 讗诐 讛讜讗 诪转讞讬诇 讘讬转讬专讜转讜 诪砖诐 讜讗祝 诇驻讬' 讻讗诇讜 谞讬讟诇 讛讬转专 讬砖 诇驻专砖 讘讜 砖谞注砖讛 讛注拽专讬 讻谞砖诪讟 讜讛讜讛 诇讬讛 砖诪讜讟转 讬专讱:



讻诇 砖谞诪爪讗 讘诪注讬谉 诪注讬 讗讞讚 讬转专 讟讜专驻讬谉 讗讜转讛 注诇 讗讬讝讛 爪讚 砖转驻专砖 讻诇 讬转专 讻谞讟讜诇 讚诪讬 讜讗诐 诪注讬 讛讬转专 诪讞讜讘专 讜讚讘拽 诇注拽专讬 讘诇讗 砖讜诐 驻讬专讜讚 讜谞砖驻讻讬谉 讝讛 诇讝讛 讛专讬 讛讜讗 讻讗讞讚 讜讻砖专讛:



讗注"驻 砖讗讬谉 讛讚讘专 诪爪讜讬 诇讛讬讜转 砖讜诐 诪注讬 注讜讘专 诪讘讬转 讛讻讜住讜转 诇讛诪住住 讗诐 谞诪爪讗 讻谉 讻砖专讛 讻讱 拽讘诇讜 专讘讜转讬谞讜 讘转诇诪讜讚 砖讻诇 注讝讬诐 诪讚讘专讬讜转 讬砖 诇讛诐 讻谉 讜讻诇 砖讬砖 讘诪讬谞讜 讻谉 讗祝 讘诪讚讘专讬 讗讬谉 驻讜住诇讬谉 诪讗讜转讜 讚讘专 讗祝 诇讘讬讬转讬 讜讗讬谉 诇诪讚讬谉 诪讝讛 诇讛拽诇 讘诪注讬 讗讞专 砖讛讜讗 讬转专 讗驻讬' 诪讘讬转 讛讻讜住讜转 注爪诪讜 诇诪拽讜诐 讗讞专 讻讙讜谉 诇讻专住 讗讜 诇讻讬讜爪讗 讘讜:



讗注"驻 砖讛讞诇讟谞讜 讛讚讘专 砖讻诇 诪注讬 讛讬转专 讟专驻讛 讬砖 讘讜 爪讚讚讬谉 诇讛讻砖讬专 讻讬爪讚 讻诇 诪注讬 砖讛讜讗 讗讞讚 诪爪讚 砖专砖讜 讜讛讜讗 讛诪拽讜诐 砖讬讜爪讗 诪砖诐 讜讛讜讗 讛拽讬讘讛 讜讘讗诪爪注讬转讜 谞转驻爪诇 诪转讜讻讜 诪注讬 讗讞专 讻注谞祝 讛讬讜爪讗 诪谉 讛讘讚 讜驻爪讜诇 讝讛 诪转讗专讱 注讚 讻讗讜专讱 讗爪讘注 讜讬砖 诪驻专砖讬诐 讻专讞讘 讗爪讘注 讗诇讗 砖讘讻诇 诪拽讜诐 讻讗爪讘注 驻讬专讜砖讜 讻讗讜专讱 讗爪讘注 讜诇住讜祝 砖讬注讜专 讝讛 讞讜讝专 讜讛讜诇讱 讜诪转讗讞讚 注诐 讛诪注讬 讛专讗砖讜谉 注讚 砖诇讗 讬讙讬注 诇转讞讜诐 转讞转讬转 讛诪注讬 讛专讗砖讜谉 讻砖讬注讜专 讗爪讘注 讻砖专讛 专"诇 (砖诇讗 讬砖讗专) [砖讬砖讗专] 诪诪拽讜诐 砖讞讝专 讜诪转讗讞讚 注诪讜 注讚 住讜祝 讛诪注讬 专"诇 讛讻专讻砖讗 讻讗专讱 讗爪讘注 讻砖专讛 讗讘诇 讗诐 讛讬讜 砖谞讬诐 诪砖专砖谉 讗注"驻 砖谞转讗讞讚讜 讗讞专 讻讱 讗讜 砖讛讬讜 讗讞讚 诪砖专砖谉 讜谞转驻爪诇讜 讜讗讜专讱 驻爪讜诇谉 诪转讗专讱 讬讜转专 诪讻讗讜专讱 讗爪讘注 讗讜 砖谞转驻爪诇 诇爪讚 住讜祝 讛诪注讬 砖谞诪爪讗 讗讞讚 诪砖专砖讜 讜讗讬谉 讘驻爪讜诇讜 讗讜专讱 讗爪讘注 讗诇讗 砖讗讬谞讜 讞讜讝专 讜诪转注专讘 注讚 砖诇讗 讬讙讬注 诇转讞讜诐 转讞转讬转 砖诇 专讗砖讜谉 讘砖讬注讜专 讗爪讘注 讗注"驻 砖诪转讗讞讚 注诪讜 讻砖诪讙讬注 诇转讞讜诐 住讜祝 讛诪注讬 讛专讗砖讜谉 讗讜 砖讛讬讜 讗讞讚 诪砖专砖谉 讜讗讬谉 驻讬爪讜诇谉 讬讜转专 诪讻讗爪讘注 讜讞讝专讜 讜谞转讗讞讚讜 拽讜讚诐 砖讬讙讬注 诇转讞转讬转 讛专讗砖讜谉 讗诇讗 砖驻爪讜诇 讝讛 讬讜爪讗 诪砖谞讬 爪讚讬 讛诪注讬 讟专驻讛 讜讻谞讙讚讜 讘注讜祝 讗驻讬' 谞转驻爪诇 驻爪讜诇 讝讛 诪砖谞讬 爪讚讚讬谉 讻砖专讛 讜讘诇讘讚 注诇 砖讗专 讛爪讚讚讬谉 砖讘讬讗专谞讜:



讜讚讘专 讝讛 诪讘讜诇讘诇 讘驻讬专讜砖讜 讘讬讚 诪驻专砖讬诐 讜诪讛 砖讻转讘转讬 谞专讗讛 诇讬 讘驻讬' 讛砖诪讜注讛 讜讘驻住拽 注谞讬谉 砖讘讛 讜讘讬讗讜专 讛砖诪讜注讛 诇讚注转 讝讛 讛注讬讚 谞转谉 注诇 砖谞讬 讘谞讬 诪注讬谉 讛讬讜爪讗讬谉 诪谉 讛讘讛诪讛 讻讗讞转 专"诇 砖讛讗讞讚 讬转专 砖讟专驻讛 讘讘讛诪讛 讜讻砖专讛 讘注讜祝 讘讚"讗 砖讟专驻讛 讘讘讛诪讛 讘砖谞讬 诪拽讜诪讜转 讻诇讜诪专 讛谉 砖讬讛讜 砖谞讬诐 讘砖注讛 砖讬讜爪讗讬谉 诪谉 讛拽讬讘讛 砖诇讗 讛讬讜 讗讞讚 讘诪拽讜诐 讛砖讜专砖 讛谉 砖谞转驻爪诇 讘讗诪爪注 讗诇讗 砖谞转驻爪诇 诪砖谞讬 爪讚讬 讛诪注讬 讗讘诇 讘诪拽讜诐 讗讞讚 讻砖专 讗祝 讘讘讛诪讛 讻诇 砖讻诇讬诐 注讚 讻讗爪讘注 讜砖讗诇 讘讛 诪讗讬 讻诇讬谉 注讚 讻讗爪讘注 讜驻诇讬讙讬 讘讛 讜讻讜' 讞讚 讗诪专 讚讛讚专讬 讜注专讘讬 讻诇讜诪专 砖讬讛讜 讞讜讝专讬诐 讜诪转讗讞讚讬诐 讘砖讬注讜专 讗爪讘注 讜讛讜讗 砖讬讛讗 讛驻讬爪讜诇 讻诇讛 诇住讜祝 讗爪讘注 讜讬讞讝讜专 讜讬转讗讞讚 讜讞讚 讗诪专 讗注"讙 讚诇讗 讛讚专讬 讜注专讘讬 讜拽住"讚 讚诇讗 讛讚专讬 讜注专讘讬 讻诇诇 讜砖讗诇讜 诇讜 讜讗诐 讻谉 诪讗讬 讜讻诇讬诐 注讚 讻讗爪讘注 讜驻讬专砖 讘讜 讻诇讬诐 诪诇诪讟讛 讻诇讜诪专 讗注"讙 讚诇讗 讛讚专讬 讜注专讘讬 诇住讜祝 讗爪讘注 讻诇 砖讬转注专讘 注诪讜 讻砖讬讙讬注 诇讻讗爪讘注 住诪讜讱 诇讘讬转 讛专注讬:



讜诇注谞讬谉 驻住拽 讘注讬谞谉 诇转专讜讬讛讜 讜讗讬谞讜 讻砖专 讘讘讛诪讛 讗诇讗 讘讗专讘注讛 转谞讗讬诐 讜讛讜讗 砖讬讛讗 讗讞讚 诪砖专砖讜 讜砖诇讗 讬转驻爪诇 讗诇讗 诪爪讚 讗讞讚 讜砖诇讗 讬转讗专讱 驻爪讜诇讜 讬讜转专 诪讻讗爪讘注 讜诪讬讚 砖讬讙讬注 讛驻爪讜诇 诇讻讗爪讘注 讬讞讝讜专 讜讬转讗讞讚 讜砖讬讛讗 讘诪拽讜诐 讞讝专转 讞讘讜专讜 注诪讜 专讞讜拽 讻讗爪讘注 诪讘讬转 讛专注讬 讜讘注讜祝 讻砖专讛 讗祝 讻砖谞转驻爪诇 讘砖谞讬 爪讚讚讬谉 砖讻讱 讛讬讛 讬讚讜注 诇讛诐 讘注谞讬谞讬诐 讗诇讜 讜谞诪爪讗讜 讘讜 砖诇砖讛 转谞讗讬诐 讜砖诪讗 转讗诪专 讜诪讗讬讝讛 爪讚 讗谞讜 诪讞诪讬专讬谉 讻砖谞讬讛诐 讜讛专讬 诪讬 砖讛讝拽讬拽 砖诇讗 诇讛讬讜转 驻爪讜诇讜 诇诪注诇讛 讗专讜讱 讬讜转专 诪讻讗爪讘注 讗讬谞讜 诪拽驻讬讚 讘讞讝专转 讞讘讜专讜 讻诪讛 砖讬讛讗 拽专讜讘 诪住讜祝 讛讻专讻砖讗 讜讻谉 诪讬 砖诪拽驻讬讚 讘讝讜 讗讬谉 诪拽驻讬讚 讘讝讜 转讚注 砖讻讱 讛讜讗 讗诇讗 砖讬砖 驻讜住拽讬诐 讻讝讛 讜讬砖 驻讜住拽讬诐 讻讝讛 讜讗讬谉 讘讬讚讬谞讜 诇讛讻专讬注 讜诇讗 注讜讚 讗诇讗 砖讘讛诇讻讜转 讙讚讜诇讜转 讙讜专住讬谉 讻诇讬诐 诪诇诪注诇讛 讜诪讞诇讬驻讬诐 讝讛 诇砖诇 讝讛 讜诪转讜讱 讻讱 诪讞诪讬专讬谉 讻砖谞讬讛诐 讗讜 讻讗讞讚 诪讛诐 诇砖谞讬 讛讙专住讗讜转 讜诪转讜讱 砖讗讬谉 讗谞讜 讘拽讬讗讬诐 讘注谞讬谞讬诐 讗诇讜 诇注谞讬谉 讛讜专讗讛 讻诇 砖讗谞讜 诪讜爪讗讬诐 讬转专 讘诪注讬谉 讗讜住专讬谉 讗讜转讜 讗讗"讻 讘诪注讬 讛讙讚讜诇 讜讘转谞讗讬诐 讗诇讜 讜爪专讬讱 诇讛转讬砖讘 讘讚讘专 诇讞住专讜谉 讛讘拽讬讗讜转 讜讻讘专 讗讬专注 驻注诐 讗讞讚 讘注讬专 讙讚讜诇讛 砖讛讬讛 讘讛 诪专讘讬抓 诇转讜专讛 砖诪爪讗 讘诪注讬 讛讬讜爪讗 诪谉 讛拽讬讘讛 讗讞专 砖谞诪砖讱 讛诪注讬 讛讙讚讜诇 讝专转 讗讜 讝专转讬讬诐 诪注讬 讗讞专 讜谞诪诇讻讜 讻诇谉 诇讗住专讜 注讚 砖讗诪专 诇讛诐 讛讟讘讞 砖讻讱 讛讜讗 讘讻诇 讘讛诪讜转 砖讘注讜诇诐 讜讘讚拽讜 讘讗讜转讜 讛讬讜诐 讻诪讛 讟诇讗讬诐 讜诪爪讗讜讛讜 讘讻诇诐 讗诇讗 砖诇讗 诪爪讗讜诐 讘砖讬注讜专 讗讞讚 诇讗 讛诐 讜诇讗 诪拽讜诐 讬爪讬讗转诐 诪谉 讛诪注讬 讛讙讚讜诇 讗讘诇 诪"诪 讘讻诇诐 诪爪讗讜讛讜 讜诪爪讗讜 诪驻讜专砖 砖讛讜讗 讛拽专讜讬 住谞讬讗 讚讬讘讬 讜谞拽专讗 讻谉 注诇 砖讛讜讗 讻讞讜砖 诪讗讚 注讚 砖讛讝讗讘讬诐 讻砖讟讜专驻讬诐 讗转 讛讘讛诪讛 讜讗讜讻诇讬诐 讗转 讘砖专讛 诪谞讬讞讬诐 讗讜转讜 讜拽爪转 诇讜注讝讜转 拽讜专讬谉 讗讜转讜 讘讚讬诇 拽专砖讟讬讗谞讙讬 讜讛讜讗 诪讞讜讘专 专讗砖讜 讗讞讚 讘讻讘讚 讜讛讗讞讚 讘讚拽讬谉 讜讻诇讛 讘诪注讬 讛讙讚讜诇 讛讬讜爪讗 诪谉 讛拽讬讘讛 讜驻注诪讬诐 砖讞讜转讻讬谉 讗讜转讜 讜讻诇讜 谞砖讗专 讘讻讘讚 讜谞砖讗专 讛诪注讬 讛讙讚讜诇 讞诇拽 讻讗诇讜 诇讗 谞转讞讘专 讘讜 讝讛 诪注讜诇诐 讜驻注诪讬诐 砖谞砖讗专 讻诇讜 注诐 讛诪注讬 讜驻注诪讬诐 诪拽爪转讜 讜诪转讜讱 讻讱 讟讜注讬诐 讘讜 拽爪转 讘谞讬 讗讚诐 讜诪讚诪讬诐 砖讛讜讗 讬转专 讜讻谉 讻诇 讻讬讜爪讗 讘讝讛 爪专讬讱 讛专讘讛 诇讛转讬砖讘 讘讚讘专 注诇 驻讬 讘拽讬讗讬诐:



谞讜爪讛 砖诇 注讜祝 诪爪讟专驻转 注诐 讛讘砖专 诇讻讘讬爪讛 诇讟诪讗 讟讜诪讗转 讗讜讻诇讬谉 讻讚讬谉 讛诪拽讜诪讜转 讛专讻讬诐 讻诪讜 砖讬转讘讗专 讘诪住讻转讗 讝讜 讜谞讜爪讛 讝讜 驻讬专砖讜 讘讛 讗讜转讜 讛讚拽 讘转讻诇讬转 讛住诪讜讱 诇讘砖专 讜谞拽专讗转 讜讜诇讜讗 讜诪"诪 诇注谞讬谉 驻讙讜诇 讘拽讚砖讬诐 讗讬谞讜 诪爪讟专祝 诇讻讝讬转 讜讗诐 讞讬砖讘 诇讗讻讜诇 讻讝讬转 讘讬谉 讘砖专 讜谞讜爪讛 讞讜抓 诇讝诪谞讜 讗讬谉 讻讗谉 驻讙讜诇:



讛诪砖谞讛 讛讞诪讬砖讬转 讜讛讻讜谞讛 诇讛砖诇讬诐 讘讛 诪讛 砖讛转讞讬诇 诇讘讗专 讘砖诇驻谞讬讛 讗诇讗 砖讛讬讗 讘讬谉 讘讘讛诪讛 讘讬谉 讘注讜祝 讜讛讜讗 砖讗诪专 讗讞讜讝转 讛讚诐 讛诪注讜砖谞转 讜讛诪爪讜谞谞转 讜砖讗讻诇讛 讛专讚讜驻谞讬 讜砖讗讻诇[讛] 爪讜讗转 转专谞讙讜诇讬谉 讗讜 砖砖转转讛 诪讬诐 讛专注讬诐 讻砖专讛 讗讻诇讛 住诐 讛诪讜转 讗讜 砖讛讻讬砖讛 谞讞砖 诪讜转专转 诪砖讜诐 讟专驻讛 讜讗住讜专讛 诪砖讜诐 住讻谞转 谞驻砖讜转 讗诪专 讛专"诪 驻讬' 讗讞讜讝转 讚诐 讛讜讗 砖讙讘专 讛讚诐 注诇讬讜 注讚 砖讞谞拽讛 讜讛诪注讜砖谞转 砖讙讘专讛 注诇讬讜 讛诪专讛 讛砖讞讜专讛 讗诪专讜 讘讘专讬转讗 讜讛诪爪讜谞谞转 砖讙讘专讛 注诇讬讛 讛诇讬讞讛 讛诇讘谞讛 注讚 砖谞转讘讟诇讜 讞讜砖讬讛 讜诇讗 讝讻专讜 转讙讘讜专转 讛诪专讛 讛讗讚讜诪讛 诇驻讬 砖讛讜讗 讘讘讛诪讛 诪注讜讟讛 讘讬讜转专 讻诪讜 砖谞转讘讗专 讘住驻专 专驻讜讗转 讛讘讛诪讜转 讜讛专讚讜驻谞讬 讛讜讗 注砖讘 讻砖讗讜讻诇讬谉 讗讜转讜 讛讘讛诪讜转 讬讛专讙讜 讗讜转谉 讜讗讬谞讜 诪讝讬拽 诇讘谞讬 讗讚诐 讻诪讜 爪讜讗转 讛转专谞讙讜诇讬谉 讜诪讛 砖讗诪专 住诐 讛诪讜转 专"诇 讛讚讘专 砖讛讜专讙 讛讗讚诐 讗诐 讬讗讻诇 诪诪谞讜 诇驻讬 砖讬砖 讚讘专讬诐 砖讛诐 诪讝讜谉 讬驻讛 诇诪讬谉 讬讚讜注 诪讘注诇讬 讞讬讬诐 讜住诐 讛诪讜转 诇讘注诇讬 讞讬讬诐 讗讞专讬诐 讜讝讛 诪驻讜专住诐 讗爪诇 讛专讜驻讗讬诐:



讗诪专 讛诪讗讬专讬 讗讞讜讝转 讛讚诐 专"诇 砖讙讘专 注诇讬讛 讚诐 讜谞注砖讬转 讞讜诇讛 诇住讘转讜 讜讻谉 讛诪注讜砖谞转 专"诇 砖谞讻谞住 注砖谉 讘转讜讻讛 讜讛诪爪讜谞谞转 砖讗讞讝转讛 爪谞讛 讜讞诇转讛 讜砖讗讻诇讛 讛专讚讜驻谞讬 讜讛讜讗 注砖讘 讬讚讜注 讘讜 砖讛讜讗 住诐 讛诪讜转 砖诇 讘讛诪讛 讜诪"诪 讗讬谞讛 谞讜拽讘转 讗诇讗 砖诪住讻谞转 讜砖讗讻诇讛 爪讜讗转 转专谞讙讜诇讬谉 讜讛讬讛 讬讚讜注 诇讛诐 砖讛讜讗 诪讝讬拽 诇讘讛诪讛 讜讻谉 砖砖转转讛 诪讬诐 讛专注讬诐 专"诇 诪讬诐 诪讙讜诇讬谉 讻砖专讛 砖讻诇 讗诇讜 讗讬谉 讘讛诐 讞砖砖 谞拽讬讘转 讛讚拽讬谉 讗诇讗 讞砖砖 住讻谞讛 讜诪住讜讻谞转 诪讜转专转 讜讻谉 讗讬谉 讻讗谉 讞砖砖 住讻谞转 谞驻砖讜转 诇讗讚诐 讗祝 讘诪讬诐 诪讙讜诇讬谉 砖讻讘专 谞讗讘讚讛 讘诐 讛诪专讛 专"诇 讻讞 讛讗专住 讗讘诇 讗诐 讗讻诇讛 讛注砖讘讬诐 砖讛诐 住诐 讛诪讜转 诇讗讚诐 讗讜 砖讛讻讬砖讛 谞讞砖 讗注"驻 砖诪讜转专转 诪砖讜诐 讟专驻讛 砖讛专讬 讗讬谉 讻讗谉 讞砖砖 谞拽讬讘讛 讗住讜专讛 诪砖讜诐 住讻谞转 谞驻砖讜转 讜诇诪讚转 砖讗专住 谞讞砖 讗讬谞讜 诪讝讬拽 诇讘讛诪讛 讜讗讬谉 讘讛 讚讬谉 讚专讬住讛 讗诇讗 讘讚讜专住讬诐 讘爪驻讜专谉:



讝讛讜 讘讬讗讜专 讛诪砖谞讛 讜讻谉 讛诇讻讛 讜诪讛 砖讘讗 注诇讬讛 讘讙诪专讗 讻讱 讛讜讗:



讛诇注讬讟讛 拽讜专讟讬 讞诇转讬转 讜讻谉 讻诇 讚讘专 砖讛讜讗 谞讜拽讘 讜诪诪讬转 讞讜砖砖讬谉 砖诪讗 谞讬拽讘讜 讛讚拽讬谉 讜讟专驻讛 讗讘诇 讘注诇讬谉 砖诇 讞诇转讬转 讗讬谉 讻讞诐 讞讝拽 讻诇 讻讱 讜诪讜转专转:



讘讛诪讛 砖谞砖谞讛 谞讞砖 讘诪拽讜诐 讬讚讜注 讜讘讚拽讜 讗讜转讜 讗讘专 讜诇讗 诪爪讗讜 讘讜 谞讝拽 讗讬谉 住讜诪讻讬谉 注诇 讘讚讬拽讛 讝讜 诇讗讻诇 诪诪谞讛 讘爪诇讬讬' 诪讜注讟转 诪驻谞讬 讛住讻谞讛 注讚 砖讬讜谞讞 讘转谞讜专 讜讬爪诇讜 讗讜转讛 爪诇讬讬讛 讙诪讜专讛 讜转讛讗 爪诇讬讬转讜 注讜诇讛 讬驻讛 诪注砖讛 讛讬讛 讘讗讞转 砖谞砖讻讛 谞讞砖 讜驻住拽讛 专讙诇讬讛 讛讗讞专讜谞讬诐 讜讘讚拽讜 讘爪讜诪转 讙讬讚讬谉 讜诪爪讗讜诐 讘拽讬讜诪诐 讜讻砖讛讜砖讬讘讜讛 讘转谞讜专 诇爪诇讜转 谞驻诇 讛讘砖专 转诇讞讬诐 转诇讞讬诐 讻讘砖专 讛诪转诪住诪住 讜拽专讗讜 注诇 注爪诪诐 诇讗 讬讗讜谞讛 诇爪讚讬拽 讻诇 讗讜谉:





诪讛专砖"讗 - 讞讬讚讜砖讬 讗讙讚讜转

讗诪专讬 讗谞砖讬 砖讘 砖谞讬 讗讬诪专讗 讘拽转讗 诪讘拽讗 讻讜'. 讙诐 讗诐 诇讬砖谞讗 讚讗讬谞砖讬 讛讜讗 讗讬谞讜 讚讜诪讛 讚诇讞讜讻讗 讜讟诇讜诇讗 谞讗诪专 讗讘诇 讛讜讗 诪砖诇 注诇 讗砖讛 专注讛 诪住讬讬注转讜 诇讛专注 诇讗讞专讬诐 讜诇驻注诪讬诐 讛讜讗 注讜砖讛 专注讛 诇讗讞专讬诐 讜诇讗 讛讜讚讬注 诇讛 注讚 讗讞"讻 讜讞专讛 诇讛 注诇 讗讬砖讛 砖诇讗 讛讜讚讬注讛 讻讚讬 砖转讛讬讛 讙诐 讛讬讗 注讜砖讛 讻诪讜 讻谉 讻诪讜 讘拽转讗 讝讜 砖讞专讛 诇讛 注诇 讛讘拽讗 砖诇讗 讛讜讚讬注 讗讜转讛 砖讗驻砖专 诇诪爪讜抓 讚诐 讚专讱 讛住讚讬谉 讜拽"诇: 


住' 诪讗谞讬 讚驻专讝诇讗 转诇讜讬 诇讬讛 诇讘拽讗 讻讜'. 讙诐 讝讛 诇诪砖诇 谞讗诪专 注诇 讘注诇 诇砖讜谉 讛专注 砖讛讜讗 讞讜砖讘 砖诇讗 注砖讛 讻诇讜诐 讘讚讬讘讜专讜 诇"讛 讗讘诇 谞砖讬讻转讜 讻讘讬讚讛 讻谞砖讬讻转 讘拽讗 讝讜 讻讚讗诪专讬谞谉 讘注专讻讬谉 砖讛讬讗 砖拽讜诇讛 谞讙讚 讙' 注讘讬专讜转 注"讝 讜讙"注 讜砖"讚 讚讛转诐 讻转讬讘 讙讚讜诇讛 讜讛讻讗 讻转讬讘 诪讚讘专转 讙讚讜诇讜转 讜讚讜"拽:





诪讛专"诐

讘专砖"讬 讚"讛 讘讞讚讗 诪讞讬转讗 诪讞转讬谞讛讜 讜讻讜' 诇砖讜谉 注讜讘讚 诪讞讬 讜讻讜' 驻讬专讜砖 诪注砖讛 讗讜专讙 转专讙讜诐 讗讜谞拽诇讜住 注讜讘讚 诪讞讬:





讞讻诪转 砖诇诪讛

专砖"讬 讘讚"讛 讘讞讚讗 诪讞转讗 讻讜' 诇砖讜谉 注讜讘讚 诪讞讬. 谞"讘 转专讙讜诐 砖诇 诪注砖讛 讗讜专讙:


讘讗"讚 砖诪住讚专 讗转 讚讘专讬讜 讻爪"诇:


讘讚"讛 讜讛讬讻讗 讚诇讗 讻讜' 讗讜拽讬诪谞讗 讜讛讜讗 讚拽讬讬诪讗 讻讜' 讻爪"诇:


转讜住' 讘讚"讛 讛谞讬 转诪专讬 讻讜' 诇讗转讜讬讬 注谞讘讬诐 讚讘专讜诐 讜讘讗诪爪注 讻讜' 讻"讛 讘住"讗:


讘讗"讚 讜讛讗 砖讬讬专 注谞讘讬 讚讘专讜诐 讻讜'. 谞"讘 讘讙诪' 砖诇谞讜 诇讗 谞讗诪专 讗诇讗 讜讛讗 砖讬讬专 讘讬谉 讛讘讬谞讬讬诐 讗诇讗 砖讛转讜住' 讙讜专住讬谉 谞诪讬 讜讛讗 砖讬讬专 注谞讘讬 讚讘专讜诐 讚讘转讞讬诇转 讛驻' 讗讜诪专 诪讞专爪谞讬诐 诇讗转讜讬讬 注谞讘讬 讚讘专讜诐 注讚 诇讗转讜讬 讘讬谉 讛讘讬谞讬讬诐 讜讗"讻 诪诪讬诇讗 诪转专讜讬讬讛讜 驻专讬讱 讜拽"诇:





诪讛专"诐 砖讬祝

讙诪' 诇讘转专 转专讬住专 讬专讞讬 砖转讗 砖专讬讗.   讜讻"转 住讜祝 住讜祝 诪转 谞诪讬 讗住讜专 讘讗讻讬诇讛 转讬' 讛专讗讘"讚 讚诇讗 拽讗诪专 讗讬谞讜 讞讬 讻讜' 专拽 讗讬谞讜 诪转拽讬讬诐 讜讛讜讬 讻注驻专讗. 讜诪专砖"讬 诪砖诪注 砖专讬 讛转讜诇注转 讞讬讬诐 讘讗讻讬诇讛 讚注讚 讬"讘 讞讜讚砖 诇讗 讞讬 讜注"讻 转讜诇注讬诐 讗诇讜 讘转诇讜砖 讘讗讜 讜讗"爪 诇转讬' 讛专讗讘"讚. 讜注讬讬谉 讘讗砖专"讬 讘转讬拽讜谉 驻讬专讜转 砖讚专讻谉 诇讛转诇讬注 讘转讞诇讛 讘爪讜谞谞讬谉 砖讬注诇讜 诇诪注诇讛 讛诪转讜诇注讬诐 讜讛诪谞讜拽讘讬谉 砖驻讬专砖讜 讻讘专 讜讗讞专 讻讱 讘专讜转讞讬谉 砖讗讜转谉 砖诇讗 驻讬专砖讜 讬诪讜转讜 诪讬讚 讜诇讗 讬驻专砖讜 讗讞"讻 转讜讱 讛拽讚讬专讛 讜诪讜转专讬谉 讗讜转谉 讛转讜诇注讬诐 讻讬讜谉 砖诇讗 驻讬专砖讜 诇讞讜抓 注讚讬讬谉 讗讘诇 转讜讱 砖谞讛 [讚讬砖 讞砖砖 诪转讜诇注讬诐 砖驻讬专砖讜 讘诪讞讜讘专] 讗讬谉 诇讛诐 转拽谞讛 砖讗讜转谉 砖诇讗 驻讬专砖讜 诇讞讜抓 讜讗讬谞谉 注讜诇讬谉 诇诪注诇讛 注"讬 爪讜谞谞讬谉 讜诪转讬诐 讘谞讜转谞讬诐 讘专讜转讞讬谉 讗住讜专讬谉 诪砖讜诐 讛砖专抓 讛砖讜专抓 注诇 讛讗专抓 讻讚讬谉 拽讬砖讜转 砖讛转诇讬注 讘讗讬讘讬' 讜拽"诇 讜讻"讻 讛讘"讬: 


讙诪' 讘拽讗 讘专 讬讜诪讗 讻讜'   讘转 砖转讗.   诇讗讜 讚讜拽讗 [讘讘拽讗 讘专 讜讘讚讬讚讘讗 讘转]. 讜谞"诪 讗诐 讞讬 转讞转 讬讚讜 诪注转 诇注转 讜诇讗 砖专爪讛 注诇 讛讗专抓 讗讬谉 诇讞讜砖 砖诪讗 讞讬 讝诪谉 专讘 诪拽讜讚诐 讜砖专爪讛 讻讘专: 


讙诪' 讗"诇 专"驻 诇讗讘讬讬 讻讜'  .   谞讬讞讗 诇讬讛 诇诪讬驻专讱 讗专讘 砖讛讝讻讬专 讘拽讗 讘驻讬专讜砖 [讜讛讜"诪 谞诪讬 诇诪讬驻专讱 讗专"讛 讚讻诇 砖讗讬谉 讘讜 注爪诐 讗讬谞讜 诪转拽讬讬诐 讬"讘 讞讜讚砖]: 


讙诪' 砖讘 砖谞讬 讻讜'   讜诇讟注诪讬讱 讻讜' 砖转讬谉 讻讜'.   诪住驻专 砖转讬谉 专讙讬诇 讙诪专讗 诇讗讜诪专讜 砖转讬谉 转讬讻诇讬 诪讟讬 诇讻讻讬 讻讜' 砖转讬谉 专讛讬讟讬 专讛讬讟 讻讜' 讘讬 专讘讛 砖转讬谉 转讬讻诇讬 讘讬 专"讞 砖转讬谉 讛诇讜诇讗 讻讜' 讜讻谉 诪住驻专 砖讘注 砖讘 砖谞讬 讛讜讬 诪讜转谞讗 讜讗讬谞砖 讻讜' 讻讬 砖讘注 讬驻讜诇 爪讚讬拽 讻讜' 砖讘 讘讬专讬 诇砖诇诪谞讗 讻讜': 


讙诪' 讛讗讬 讙讜讘转讗 讻讜'  .   讗驻砖专 讘诪拽讜诐 砖谞讬拽讘讜 讛诪住住 讜讘讬转 讛讻讜住讜转 讝讛 诇转讜讱 讝讛 讛讬讛 讬讜爪讗 讻诪讬谉 讙讜讘转讗 讻注讬谉 诪注讬诐 诪讝讛 诇讝讛 讗讜 砖诇讗 讘诪拽讜诐 砖谞讬拽讘讜 讻讘专: 


讙诪' 讻诇 讛谞讱 讞讬讜讜讬讗 讻讜'  .   讘驻讬' 专' 讗驻专讬诐 诇注讬诇 (讘讚祝 诪"讝 注"讗) 讘注讬谞讜谞讬转讗 讚注诇 讗讜转讜 砖讗讬谞讜 专讙讬诇 诇讛讬讜转 讘讘讛诪讜转 讗诪专 讻谉: 


讘诪砖谞讛 讗讞讜讝转 讚诐 讜砖讗讻诇讛 讛专讚讜驻谞讬 讻讜'  .   诪砖讜诐 砖讬砖 诇讛 转讜讞诇转 诇讛注诇讜转 讗专讜讻讛 注"讬 专驻讜讗讛 讜讻讚诇注讬诇 讙诪讬专讬 讚讗讬 讘讚专讬 诇讛 住诪讗 讞讬讬 诪砖讗"讻 讘讛诇注讬讟讛 讞诇转讬转 讜讘谞讬讟诇 诇讞讬 讛转讞转讜谉 讜讗"讬 诇讞讬讜转 注"讬 讛诇注讟讛 讜讻讜': 


讘专砖"讬 讘讚"讛 讻谞讟讜诇 讚诪讬 讻讜'   讚讛讜讬 讻砖诪讜讟转 讬专讱 讘讘讛诪讛.   讜专"讛 讙讜驻讬讛 住"诇 诇注讬诇 砖诪讜讟转 讬专讱 讘注讜祝 讻砖专 专砖"讬 诪讞诇拽 讘讬谉 讘讛诪讛 诇注讜祝 讜诇讬转 诇讬讛 诇专"讛 讘专讬讬转' 讚诇讜讬 讜讻诪"砖 讛转讜住' 诇注讬诇 (讞讜诇讬谉 讚祝 谞"讝 注"讗) 讘讚"讛 诇诪讛 诇讬 诇诪专: 


讘专砖"讬 讚"讛 讗讘诇 讬讜爪讗讬谉 诪诪拽讜诐 讗讞讚 住诪讜讻讬谉 讝讛 诇讝讛.   讬砖 诇专讗讜转 拽爪转 诪谞"诇 讚诇诪讗 讻驻砖讜讟讜 诪诪砖 讜讻讗砖专 讛讜讗 诇驻讬专讜砖 讛讗砖专"讬 讚诪"诪 讜讻诇讬谉 注讚 讻讗爪讘注 讬驻专砖 讜讗讝讬诇 讻砖讬讟转讜 讜讙讬专住转讜 讚讛砖转讗 讜讗讜诇讬 诇砖讜谉 讜讬讜爪讗讬谉 讚讜讞拽转讜 讙诐 诇砖讜谉 讻讗讞"讚 (*谞) 讜拽"诇: 
讚讘专讬 讛讟讜专 住讬' 诪"讝 诪"砖 讘住讜祝 [讜讛讜讗 讘砖"注 住注讬祝 讛'. 讜讘讗 诇讬讬砖讘 拽讜砖讬转 讛砖"讱 讜讟"讝 砖诐] 爪"注 讗诐 专"诇 诪砖讜诐 讚讛讜讬 诪注讬 拽讟谉 专拽 讚诇讚讜诇 讛转诇讜讬 讘讜 讜讗祝 讚讗驻讬诇讜 讙讜讘转讗 讞砖讘讬谞谉 诇讬转专转 诪砖讜诐 讚讛讜讬 诪注讬 讘驻谞讬 注爪诪讜 诪砖讗"讻 讝讛 讚拽 讛讬讜爪讗 诪谉 讛讚拽讬谉 讛讜讗 讜讘讟诇 讙讘讬讛 讜讝讛 砖讚讬讬拽 砖讬爪讗 诪讗诪爪注讬转讜 讻讜' 诪砖讗"讻 讘专讬砖 讛住讬诪谉 讚转驻住 讞讜诪专讜转 讘' 诪"讚 诪住驻拽 讜讘注讬 注专讘讬 诪诇诪注诇讛 讜诪诇诪讟讛 讗讬讬专讬 讘讬转专转 讙诪讜专讛 诪诇诪注诇讛 住诪讜讱 诇拽讬讘讛 注讚 住讜驻讛 讜讻诪"砖 专砖"讬 讚讗讬转 诇讛 转专转讬 讛讚讜专讗 讚讻谞转讗 讻讜' 讜诇讝讛 讘讗 讛专讗"砖 讘砖讗诇讛 诇拽诪谉 [讘住讜祝 讛住讬诪谉] 讻诪讜 砖讛讘讬讗讜 讘"讬 讗讬 讗诪专讬谞谉 讻诇 讬转专 讻讜' 讜讛讜"诇 讻谞讬拽讘讜 讛讚拽讬谉 讗讬 讻驻讬专讜砖 讛专诪讘"谉 讻讗讬诇讜 谞讞转讱 诪砖诐 讗讜 讻诪"砖 砖讗专 诪驻专砖讬诐 讻讗讬诇讜 谞讬讟诇 讻砖讬注讜专 讝讛 诪讛诪注讬 讜诇讗 讻转讘 讻驻砖讜讟讜 讻诇 讬转专 讻谞讟讜诇 讚诪讬 诪砖讜诐 讚诇讗 讛讜讬 讬转专转 讙诪讜专讛 讜讻谉 讘讬转专转 讚专讙诇 讻转讘 诇拽诪谉 讬转专转 专讙诇 诪诪砖 讻讗讜专讱 讻讜' 讜讝讛 砖讻转讘 讛讟注诐 讘转砖讜讘讛 砖诇讗 诪爪讬谞讜 砖讛讟专讬驻讜 讻讜' 讗诇讗 讻讙讜谉 砖讬讜爪讗讬谉 诪讛拽讜专拽讘谉 讻讜' 讚诇讬讻讗 诇诪讬诪专 讘讝讛 讚讘讟诇 诇讙讘讬 讙讜祝 讛讚拽讬谉 诪砖讗"讻 讘讚拽 讛讬讜爪讗 诪讛讚拽讬谉 讻讜' [讜讛讜讗 讻注讬谉 转讬专讜抓 讛砖"讱 砖诐 住"拽 讝'] 讗讜 讗诐 讛讞讬诇讜拽 讚讻讗谉 讗讬讬专讬 讘住转讜诐 讘专讗砖讜 讜讻诪"砖 讘砖"注 [讘讛讙"讛] 讜讻讬讜谉 砖讛诪讗讻诇 谞讻谞住 诇讜 诪讛讚拽讬谉 讜砖讘 诪诪谞讜 诇讛讚拽讬谉 讚专讱 讘讬讗转讜 诇讗 诪拽专讬 讬转专转 讜讝讛 砖讻转讘 讚讛讜讬 讚拽 讛讬讜爪讗 诪谉 讛讚拽讬谉 讻讜' 诪砖讗"讻 讘讬讜爪讗 诪讛拽讜专拽讘谉 诪砖讗"讻 诇注讬诇 讘专讗砖 讛住讬诪谉 讛讜讬 讘' 讘谞讬 诪注讬讬诐 讙诪讜专讬谉 讜讬砖 诇讜 讬爪讬讗讛 讘驻谞讬 注爪诪讜 诇讛讻讬 爪专讬讱 讛讚专讬 讜注专讘讬 讜诪"诪 诇讗讬讚讱 诪"讚 讗"爪 讛讚专讬 讜注专讘讬 [诇讙讬' 讘讛"讙 讜讛专讗"砖] 讜诇讗 诪讬讞砖讘 讻谞讬拽讘讜 讛讚拽讬谉 讗讜 诪砖讜诐 砖讛专注讬 谞讜驻诇 诇讙讜祝 讚讗讬讬专讬 砖谞诪砖讱 注讚 住讜祝 讛讙讜祝 [讜讻谉 转讬专抓 讛转讘"砖]. 讜讛谞讛 讘诪专讚讻讬 讛讝讻讬专 讝讛 讜讛讬讛 住转讜诐 讘住讜驻讜 讜诇讗 讛讝讻讬专 讬讜爪讗 诪讗诪爪注讬转讜 诪砖诪注 讟驻讬 讻驻讬专讜砖 讛砖谞讬 讜讘专讗"砖 诪讝讻讬专 讘诪注砖讛 诪讗诪爪注讬转讜 讜诇讗 [讛讜讝讻专] 住转讜诐 诪砖诪注 讻驻讬专讜砖 讛专讗砖讜谉 讜讗讜诇讬 讘注讬 爪讬专讜祝 砖谞讬讛诐 讻讗讞讚 讜注讻"驻 讗讜专讱 讗爪讘注 诇讗讜 讚讜拽讗 讜讛"讛 讬讜转专 讜讻诪"砖 讘转砖讜讘转 讛专讗"砖 讜注讬讬谉: 
讘砖"注 讻转讘 讛讘"讬 [讘住"讗] 讗讜 砖讛讬讛 诪注讬 讬讜爪讗 讻注谞祝 诪谉 讛讘讚 讜讛专讬 讛讜讗 诪讜讘讚诇 讘讬谉 讘注讜祝 讘讬谉 讘讘讛诪讛 讻讜'. 讛注转讬拽 诇砖讜谉 讛专诪讘"诐 砖住讜讘专 讻驻讬专讜砖 讛讘' 砖讘专砖"讬 讚讚讜拽讗 讘讬讜爪讗 诪讛拽讜专拽讘谉 讞诇讜拽 注讜祝 砖讚专讻讜 讻谉 诪讘讛诪讛 讗讘诇 讘讚拽 讛讬讜爪讗 诪讛讚拽讬谉 砖讜讬谉 转专讜讬讬讛讜 诇讬讟专祝 诪砖讜诐 讬转专转. 讜讘讚"讗 讘讘讛诪讛 讗讘诇 讘注讜祝 讻砖专 砖讻转讘 讗讞"讻 [讘住注讬祝 讘'] 拽讗讬 讗讞诇讜拽讛 讛专讗砖讜谞讛 砖讘住注讬祝 讗' 讬讜爪讗讛 诪讛拽讜专拽讘谉 讜讗讞"讻 讘讛讙"讛 讛注转讬拽 诪讛专诪讗"讬 诇砖讜谉 专讘讬谞讜 讬专讜讞诐 讜讗驻讬诇讜 讻诪讛 注谞驻讬诐 讬讜爪讗讬谉 诪诪谞讜 讻砖专 砖驻讬' 诪诪谞讜 诪谉 讛讚拽讬谉 讻诪讜 砖诪砖诪注 诇砖讜谉 专讘讬谞讜 讬专讜讞诐 讘讛讚讬讗 讛讜讘讗 讘讘"讬 讜讛讜讗 转讜驻住 驻讬' 讛专讗砖讜谉 讚专砖"讬 [讚讘注讜祝 讘讻诇 注谞讬谉 讻砖专] 讜讛"讝 注专讘讜讘讬讗 讜讻诇讗讬诐 讜讘诇讘讜砖 讛砖诪讬讟 讘住注讬祝 讗' 讘讬谉 讘注讜祝 讘讬谉 讘讘讛诪讛 讜诇诪讛 注讝讘 讚注转 讛专诪讘"诐 讚诪讞诪讬专 讜专砖"讬 诇讗 讛讻专讬注 [讘讬谉 讘' 讛驻讬专讜砖讬诐] 讙诐 诇讗 讛讝讻讬专讜 讚注转 专砖"讬 讚讘注讬 砖诇讗 讬讛讬讛 讘讗讜专讱 讛驻讬爪讜诇 讬讜转专 诪讻讗爪讘注: 


讘转讜住' 讘讚"讛 讛谞讬 转诪专讬 讻讜'   讜讘讗诪爪注 讛驻专拽 讻讜'.   谞拽讬讟 讜讗转讬 讻讜' 讻爪"诇:





专砖"砖

讙诪专讗 讚讗诪专讛 诇讬讛 讞讝讬转讬讛 讻讜'. 讻爪"诇:



砖诐 讻诇 讬转专 讻谞讟讜诇 讚诪讬. 谞专讗讛 讛讟注诐 讚讻转讘讜 讛讟讘注讬讬诐 讚住讜诪讗 讘讗' 诪注讬谞讬讜 专讜讗讛 讘注讬谞讜 讛驻转讜讞讛 讬讜转专 诪砖讗专 讗讚诐 讘注讬谉 讗讞转 讬注谉 讻讬 讻讞 讛专讗讜转 讛谞砖驻注 诪讛诪讜讞 讗砖专 诪转讞诇拽 诇砖转讬 讛注讬谞讬诐. 讗爪诇讜 注转讛 讛讜讗 讻讜诇讜 讘注讬谞讜 讛讗讞转. 讜讻谉 讘砖讗专讬 讗讘专讬诐 讛讝讜讙讬诐. 讜讻"谞 诇讛讬驻讱 讘讬转专 讗讘专 诪转讞诇拽 讛讻讞 讙诐 诇讛讬转专 讜讛讜讜 讻讜诇谉 讞诇讜砖讬 讛砖诪讜砖:



砖诐 讜讗讬 砖驻讻谉 诇讛讚讚讬 讻砖专讛. 讻讛"讙 诇注讬诇 (诪讝):



砖诐 讛注讬讚 谞转谉 讘"砖 专讬砖 讟讘讞讬讬讗 讻讜'. 谞讝讻专 讙诐 诇注讬诇 (谞 讘):



专砖"讬 讚"讛 讻谞讟讜诇 讚诪讬. 讚讛讜讬讗 讻砖诪讜讟转 讬专讱 讘讘讛诪讛. 诇注讬诇 (谞讝 讘) 诪住拽讬谞谉 讚讗祝 讘注讜祝 讟专驻讛:



转讚"讛 讛谞讜爪讛. 砖讜诪专 讗驻讬' 砖讗讬谞讜 讬讚 讟诪讗 讜诪讟诪讗 讜诪爪讟专祝. 讻爪"诇:



专砖"讬 讚"讛 讗讻诇讛 住诐 讛诪讜转. 砖讛讜讗 住讛"诪 诇讗讚诐. 讜讛专注"讘 讛讜住讬祝 讜讗讬谞讜 住讛"诪 诇讘讛诪讛. 讛讜住讬祝 讜讙专注 讚诪讗讬 讗讬讻驻转 诇谉 讗诐 讛讬' 讙诐 住讛"诪 诇讘讛诪讛 讚诪"诪 讻砖专讛 讛讬讗 讻诪讜 讘讗讻诇讛 讛专讚讜驻谞讬 讜住讛"诪 讚讘讘专讬讬转讗 诇拽诪谉 讚讗讜拽讬诪谞讗 讘住讛"诪 讚讬讚讛. 讜讗讜诇讬 讻讜讜谞转讜 讜讗讬谞讜 (专"诇 讜讗讬谉 驻讬专讜砖讜) 住诐 讛诪讜转 诇讘讛诪讛 诇讘讚 讻住讛"诪 讚讘专讬讬转讗:





讛讙讛讜转 讬注讘"抓

讙诪壮 注讚 讻讗爪谞注 诪诇诪讟讛. 谞"讘 讗注"驻 砖诪驻讜专讚讬诐 讛专讘讛 讘砖诇 讗专讻谉 注讚 住诪讜讱 诇讻讗爪讘注 诪诇诪讟讛 讛讬讬谞讜 讚拽专讬 诇讛 诇讗 讛讚专讬 讜注专讘讬. 讻讱 爪专讬讱 诇讚讞讜拽 诇驻专砖"讬. 讜注专讗"砖 讙专住讗 讗讞专转 讜驻"讗:


专砖"讬 讚"讛 诇讘转专 转专讬住专 讜讻讜壮 讚讗讬 讘诪讞讜讘专 讛转诇讬注讜 诇讗 讛讜讛 讻爪状诇:


转讜住壮 讚"讛 讛谞讜爪讛 讜讻讜壮 讜诇讗 诪爪讟专驻转 讻爪状诇:





讘谉 讬讛讜讬讚注

讗指诪址专 专址讘: 诇值讬转 讘旨址拽指讗 讘旨址专 讬讜止诪指讗, 讜职诇值讬转 讚旨执讬讚职讘指讗 讘旨址转 砖讈址转旨指讗. 谞专讗讛 诇讬 讘住"讚 '讘旨址拽指讗' 专诪讝 诇讬爪专 讛专注 讛谞讜砖讱 讗转 讛讗讚诐 讘讞诇拽讜转 驻讬讜 砖诪住讬转 讜诪驻转讛 讗讜转讜 诇讛讞讟讬讗讜 讜谞拽专讗 '讘旨址拽指讗' 讗讜转讬讜转 '讗植讘址拽' 讻讬 讻诇 讚讘专讬讜 讛诐 讻诪讜 讗讘拽 砖讗讬谉 讘讜 诪诪砖 讜讗讬谉 诇讜 拽讬讜诐 '讜职讚旨执讬讚职讘指讗' 专诪讝 诇砖讟谉 讛诪拽讟专讙 讜谞拽专讗 讚讬讚讘讗 砖讚讜讘讘 拽讟讙讜专讬诐 转诪讬讚.
讜讬讚讜注 讚讗驻诇讬讙讜 讗诪讜专讗讬 讘转诇诪讜讚讗 讞讚 讗诪专 讬爪专讜 砖诇 讗讚诐 诪转讞讚砖 注诇讬讜 讘讻诇 讬讜诐 讜讞讚 讗诪专 诪转讙讘专 注诇讬讜 讘讻诇 讬讜诐 讜讻谞讝讻专 讘住讜讻讛 (住讜讻讛 谞讘.) 讜拽讬讚讜砖讬谉 (拽讬讚讜砖讬谉 诇:) 讜讛谞讛 诇诪讗谉 讚讗诪专 '诪转讞讚砖' 住讘讬专讗 诇讬讛 砖讛讬爪专 讛专注 诪转讞诇拽 诇讞诇拽讬诐 专讘讬诐 讻谞讙讚 讬诪讬 讛讗讚诐 讜讘讻诇 讬讜诐 诪转讞讚砖 讞诇拽 诪谉 讛讬爪专 讛专注 讜讚讘拽 讘讗讚诐 诇讛讞讟讬讗讜 讜注讜砖讛 驻注讜诇转讜 讜讘讟诇 讘讬讜诪讜 讘讬谉 讗诐 讬讻讜诇 诇讜 讘讬谉 讗诐 诇讗 讬讻讜诇 诇讜 讜诇讛讻讬 谞拽讟 '诪转讞讚砖'.
讜讘讝讛 诪讜讘谉 砖驻讬专 讚讘专讬 专讘 '诇值讬转 讘旨址拽指讗 讘旨址专 讬讜止诪指讗' 讚住讘讬专讗 诇讬讛 讻诪讗谉 讚讗诪专 '诪转讞讚砖' 讜讘讬讜诐 讛砖谞讬 讛讜讗 讬爪专 讛专注 讗讞专 讜讗诐 讻谉 讗讬谉 讬爪专 讛专注 砖讛讜讗 讘谉 讬讜诐 讗讞讚 砖诇诐 讗诇讗 讛讬爪专 讛专注 讛讜讗 砖诇 讗讜转讜 讛讬讜诐 讚讜拽讗 讜讗讬谞讜 讻谉 讬讜诐 讗转诪讜诇.
讜讗诪专 注讜讚 '诇值讬转 讚旨执讬讚职讘指讗 讘旨址转 砖讈址转旨指讗' 讻讬 讛讚讬讚讘讗 砖讛讜讗 讛砖讟谉 砖讚讜讘讘 讘讻诇 讬讜诐 拽讟专讜讙讬诐 诇讗 讬诪爪讗 讘谉 砖谞讛 砖诇讬诪讛 讻讬 讬砖 讬讜诐 讗讞讚 讘砖谞讛 砖讛讜讗 讬讜诐 讛讻讬驻讜专讬诐 砖谞讛驻讱 诇住谞讬讙讜专 讜讗讬谞讜 讚讜讘讘 拽讟专讜讙 讜讗讞专 讬讜诐 讻驻讜专 驻谞讬诐 讞讚砖讜转 讘讗 讜讗诐 讻谉 讗讬谉 诇讱 砖讟谉 砖讛讜讗 讘谉 砖谞讛 砖诇讬诪讛 讗诇讗 转诪讬讚 讛讜讗 讞住专 讬讜诐 讗讞讚 讘砖谞讛 砖讛讜讗 讬讜诐 讛讻讬驻讜专讬诐 讜讗讞专 讻讱 讛讜讗 讞讚砖 讘讞讬谞讛 讘驻谞讬 注爪诪讜.
讜讚注 讻讬 '讘旨址拽指讗' 讛讜讗 诪讛 砖拽讜专讬谉 讘注专讘讬 讘"拽 讜讻谞讝讻专 讘注专讜讱 讜诇讻讗讜专讛 谞专讗讛 讝讛 讛讘"拽 讛谞诪爪讗 诪转拽讬讬诐 讻诪讛 讬诪讬诐 讜讗驻砖专 砖讻讜谞转讜 注诇 讘"拽 讚讬诪讬诐 讜谞讛专讜转. 讗讜 诇驻讬 驻砖讜讟谉 砖诇 讚讘专讬诐 诪讛 砖讗诪专 '讘旨址专 讬讜止诪指讗' 诇讗讜 讚讜拽讗 讜讙诐 讛讜讗 诇讗 讻讬讜谉 诇诇诪讚谞讜 讝讛 注诇 讘拽讗 讜讚讬讚讘讗 诪诪砖 讗诇讗 谞拽讬讟 诇讛讜 讘讚专讱 诪砖诇 讜讞讬讚讛 诇注砖讜转 讘讛诐 专诪讝.



砖讈值讘 砖讈职谞值讬 讗执讬诪职专指讗 讘旨址拽职转旨指讗 诪执讘旨址拽指讗. 讛谞讛 讘讜讚讗讬 诪讗诪专 讝讛 砖讛讝讻讬专讜 专讘讜转讬谞讜 讝"诇 讘转诇诪讜讚 注砖讜 讘讜 诪砖诇 讜专诪讝 注诇 注谞讬谉 注诪讜拽.
讜谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 讘砖注专 讛驻住讜拽讬诐 讘驻住讜拽 讘职旨谞值讬 谞值讻指专 讬执讘止旨诇讜旨 (砖诪讜讗诇 讘' 讻讘, 诪讜) 砖讛驻转讜讬讬诐 砖诇 讛注讜谞讜转 谞注砖讬诐 注诇 讬讚讬 讻讜讞讜转 讛谞拽讘讛 讚拽诇讬驻讛 讜讛讬住讜专讬谉 讜讛诪讬转讛 谞注砖讬诐 注诇 讬讚讬 讻讜讞讜转 讛讝讻专 讚拽诇讬驻讛 注讬讬谉 砖诐.
讙诐 讬讚讜注 诪讬 砖讛讜讗 爪讚讬拽 讙诪讜专 讜注讜住拽 讘转讜专讛 讗诐 讬讛讬讛 诇讜 讬住讜专讬谉 砖诇 讗讛讘讛 讗讬谉 讝讛 谞注砖讛 注诇 讬讚讬 讻讜讞讜转 讛诪讝讬拽讬谉 讛谞讝讻专讬诐 讞"讜 讻讬 讛讬住讜专讬谉 讛诐 砖诇 讗讛讘讛 讜讻转讬讘 讘讛讜 讗址砖职讈专值讬 讛址讙侄旨讘侄专 讗植砖侄讈专 转职旨讬址住职旨专侄谞旨讜旨 讬指旨志讛旨 讜旨诪执转旨讜止专指转职讱指 转职诇址诪职旨讚侄谞旨讜旨 (转讛诇讬诐 爪讚, 讬讘) 讜谞讗诪专 讗侄转 讗植砖侄讈专 讬侄讗直讛址讘 讛殖' 讬讜止讻执讬讞址 讜旨讻职讗指讘 讗侄转 讘值旨谉 讬执专职爪侄讛 (诪砖诇讬 讙, 讬讘) 讜讻谉 讙诐 讛诪讬转讛 砖诇讜 诇讗 转讛讬讛 注诇 讬讚讬 讻讜讞讜转 讚拽诇讬驻讛 讗诇讗 转讛讬讛 讘谞砖讬拽讛 注诇 讬讚讬 讗讜专 讝讬讜 砖讻讬谞转讜 讬转讘专讱.
讜讛谞讛 '讘旨址拽职转旨指讗 讜旨讘旨址拽指讗' 讛诐 诪讬谉 讗讞讚 砖拽讜专讬谉 讘注专讘讬 讘"拽 讗讱 讘拽讗 讝讻专 讘拽转讗 谞拽讘讛 诇讻谉 谞专诪讝 讘诪讗诪专 讝讛 讘讘拽讗 注诇 讝讻专 讚拽诇讬驻讛 讜讘讘拽转讗 注诇 谞拽讘讛 讚拽诇讬驻讛 讜讝讜 讛谞讜拽讘讗 讚拽诇讬驻讛 讗讬谞讛 讬讻讜诇讛 诇讛转拽专讘 讜诇讛讚讘拽 讘爪讚讬拽 讙诪讜专 砖注讜住拽 讘转讜专讛 诇讛讞讟讬讗讜 讜诇驻转讜转讜 讻讬 讛转讜专讛 诪砖诪专转讜 讜讙诐 注诇 讬讚讬 砖诇讬诪讜转 爪讚拽转讜 讬讛讬讛 砖诇诐 讘诪诇讘讜砖 讗讜专 讛拽讚讜砖讛 讛谞诪砖讱 诪砖诐 讗诇讜志讛 讘住讜讚 讻执旨讬诪值讬 讗直诇讜止讛址旨 讬执砖职讈诪职专值谞执讬 (讗讬讜讘 讻讟, 讘) 讻诪讜 砖讗诪专 专讘讬谞讜 讝"诇 讘砖注专 讛讻讜谞讜转 讘住讜讚 讘专讻讜转 讛砖讞专 讜诇讻谉 讗讬谞讛 讬讻讜诇讛 讛谞讜拽讘讗 讚拽诇讬驻讛 诇驻转讜转讜 讜诇讛讘讬讗讜 诇讬讚讬 讞讟讗 讻讬 诪诇讘讜砖 讗讜专 讛拽讚讜砖讛 讛讝讛 讚讜讞讛 讗讜转讛 诪注诇讬讜.
讜注诇 讻谉 讻砖转专讗讛 砖讘讗讬诐 讬住讜专讬谉 注诇 讗讜转讜 爪讚讬拽 讗讬谞讛 讬讜讚注转 砖讛诐 讬住讜专讬谉 砖诇 讗讛讘讛 砖讘讗讬诐 注诇 讬讚讬 砖讻讬谞转讜 讬转讘专讱 讗诇讗 讞讜砖讘转 讛诐 讻砖讗专 讬住讜专讬谉 砖讘讗讬诐 注诇 讬讚讬 讘注诇讛 讛讝讻专 讛谞拽专讗 讘拽讗 讜讻谉 讗诐 转诪爪讗 砖谞驻讟专 讗讜转讜 爪讚讬拽 诪谉 讛注讜诇诐 讗讬谞讛 讞讜砖讘转 砖诪讬转转讜 讛讬转讛 注诇 讬讚讬 砖讻讬谞转讜 讬转讘专讱 讗诇讗 讞讜砖讘转 砖讛讬转讛 诪讬转转讜 注诇 讬讚讬 讘注诇讛 讛讝讻专 讜诇讻谉 讛讬讗 诪讜专讚转 讘讘注诇讛 讛讝讻专 砖诪爪讗 诪拽讜诐 砖诇讬讟讛 诇砖诇讜讟 讘讗讜转讜 爪讚讬拽 讜诇讗 讛讙讬讚 诇讛 诪讗讬讝讛 讚讘专 诪爪讗 诇讜 诪拽讜诐 诇砖诇讜讟 讘讜 讻讚讬 砖讙诐 讛讬讗 讛讬转讛 砖讜诇讟转 注诇讬讜 讘诪诇讞诪讛 砖诇讛 砖讛讜讗 注谞讬谉 讛住转讛 讜驻转讜讬 诇讛讞讟讬讗讜 讜诇讟诪讗讜 讘注讜谞讜转 讜诇讗 讛讙讬讚 诇讛 讘讗讬讝讛 讗讘专 诪爪讗 诇讜 砖诇讬讟讛 注诇讬讜 讻讚讬 砖讙诐 讛讬讗 讛讬转讛 砖讜诇讟转 注诇讬讜 讘讗讜转讜 讗讘专 诇注砖讜转 诪诇讗讻转讛 注诪讜.
讜诇讝讛 讗诪专 '讞植讝执讬转值讬讛旨 诇职讘址专 诪职讞讜止讝指讗' 专诪讝 诇爪讚讬拽 砖讙讜驻讜 谞诪砖诇 诇注讬专 讘讛讬讜转讜 讘注讜诇诐 讛讝讛 讜诪讞讜讝讗 诇砖讜谉 诪讞讜讝 讗讜 谞拽专讗 讘专 诪讞讜讝讗 注诇 砖诐 砖讛讜讗 专讜讗讛 讜诪讘讬讟 讘转讜专转 讛' 讜诪讞讜讝讗 诇砖讜谉 讞讝讜转 讜专讗讬讛 '讚旨职住指讞指讗 讘旨职诪址讬旨指讗' 专爪讜谞讜 诇讜诪专 砖讛讬讛 注讜住拽 讘转讜专讛 讛谞诪砖诇讛 诇诪讬诐 '讜职住指诇执讬拽' 专爪讜谞讜 诇讜诪专 谞转注诇讛 讘讛 砖诇讗 讞讟讗 讻诇诇 砖注诇 讬讚讬 讻讱 '讗执讬讻职专址讱职 讘旨执住职讚执讬谞执讬谉' 专诪讝 诇诪诇讘讜砖 讗讜专 讛拽讚讜砖讛 讛谞讝讻专 诇注讬诇 讜注诐 讻诇 讝讛 讗转讛 讬讻讜诇转 诇砖诇讜讟 讘讜 讘讬住讜专讬谉 讗讜 讘诪讬转讛 讻讬 讞讜砖讘转 砖讛讬住讜专讬谉 讗讜 讛诪讬转讛 砖讘讗讜 注诇讬讜 讛诐 谞注砖讜 注诇 讬讚讬 讘注诇讛.
讜诇讝讛 讗诪专 '讜职讗讜止转执讬讘址转 注植诇值讬讛旨 讜旨诪指爪址转 诪执讬谞值讬讛旨' 讘讬住讜专讬谉 讗诇讜 砖讛讘讗转 注诇讬讜 '讜职诇指讗 讛讜止讚址注职转旨职 诇执讬' 诪讗讬讝讛 诪拽讜诐 讜讘讗讬讝讛 讻讞 讜讘讗讬讝讛 住讬讘讛 讛讬讬转 讗转讛 讬讻讜诇 诇砖诇讜讟 讘讜 讻讬 讜讚讗讬 诪爪讗转 讘讜 驻讙诐 讘讗讬讝讛 诪拽讜诐 讘谞驻砖讜 讜注诇 讬讚讬 讻讱 砖诇讟转 讘讜 讜诇讗 讛讜讚注转 诇讬 讻讚讬 砖讙诐 讗谞讬 讛讬讬转讬 注讜砖讛 诪诇讗讻转讬 注诪讜 注诇 讬讚讬 讗讜转讜 驻讙诐 砖讬砖 讘讜 砖讛讬讬转讬 讬讻讜诇讛 诇砖诇讜讟 讘讜 诇驻转讜转讜 讜诇讛讞讟讬讗讜 讜注诇 讻谉 诪讜专讚转 讜讻讜注住转 注诇 讘注诇讛 讛讝讻专 讘注讘讜专 讝讗转 讘讞砖讘讛 砖讛讬住讜专讬谉 讗讜 讛诪讬转讛 砖讛讬讛 诇讗讜转讜 爪讚讬拽 谞注砖讛 注诇 讬讚讬 讘注诇讛 讛讝讻专 讜诇讗 讬讚注讛 砖讻诇 讝讛 谞注砖讛 诇讜 注诇 讬讚讬 砖讻讬谞转讜 讬转讘专讱 讜讛讬住讜专讬谉 砖诇 讗讛讘讛 讛诐.
讜讛专诪讝 砖诇 砖讘注讛 砖谞讬诐 讛讜讗 讻谞讙讚 砖讘注讛 注砖专讬讜转 砖诇 讝诪谉 讛讗讚诐 讘注讜诇诐 讛讝讛 讗讜 讛专诪讝 砖诇 砖讘 砖谞讬 讛讜讗 讚讗讞专 砖讘注转 讬诪讬诐 诪讬讜诐 讛驻讟讬专讛 转讟注讛 讛谞讜拽讘讗 讚拽诇讬驻讛 诇讞砖讜讘 砖讛诪讬转讛 注诇 讬讚讬 讘注诇讛 讜诇讻谉 讻讜注住转 注诇讬讜 讻讗诪讜专 讗讘诇 砖讘注转 讬诪讬诐 诪注转 讛驻讟讬专讛 转讻讬专 讛拽诇讬驻讛 注专讱 谞砖诪转 讛爪讚讬拽 讜诪注诇转讛 讜转讘讬谉 讻讬 诇讗 砖诇讟 讘讛 讘注诇讛 讛讝讻专 砖诇 拽诇讬驻讛 诇讗 讘讬住讜专讬谉 砖讘讗讜 诇讛 拽讜讚诐 讛诪讬转讛 讜诇讗 讘诪讬转讛 注爪诪讛 讗诇讗 转讻讬专 讜转讘讬谉 砖讻诇 讝讛 讛讬讛 注诇 讬讚讬 讗讜专 砖讻讬谞转讜 讬转讘专讱 讜诇讻谉 诇讗 转讻注讜住 注诇 讘注诇讛 讗诇讗 专拽 砖讘注转 讬诪讬诐 砖讗讞专 讛驻讟讬专讛 诪驻谞讬 砖讞讜砖讘转 砖讛讬转讛 讛讬住讜专讬谉 讜讛诪讬转讛 注诇 讬讚讬 讘注诇讛 讗讘诇 讗讞专 砖讘注转 讬诪讬诐 转讻讬专 讘诪注诇转 讛谞驻砖 砖诇 爪讚讬拽 讜转讚注 砖诇讗 讛讬讛 诇讘注诇讛 砖诇讬讟讛 注诇讬讛 讜诪讛 砖讛讬讛 诇讛 讛讬讛 注诇 讬讚讬 讗讜专 砖讻讬谞转讜 讬转讘专讱 讗讝 诇讗 转转讻注住 注诇 讘注诇讛 讻讗诪讜专 讜讛砖诐 讬转讘专讱 讘专讞诪讬讜 讬爪讬诇谞讜 诪讻诇 讚讘专 专注 讜诪讻诇 驻讙注 专注 讜讬砖诪专谞讜 讜讬讞讬谞讜 讞讬讬诐 讗专讜讻讬诐 讜讟讜讘讬诐 讜砖诇讜诐 讗诪谉 讻谉 讬讛讬 专爪讜谉.



砖讈执讬转旨执讬谉 诪指谞值讬 驻旨址专职讝职诇指讗 转旨指诇讜旨 诇值讬讛旨 诇职讘址拽旨指讗 讘旨职拽讜旨专职谞职住值讬讛旨. 谞专讗讛 诇讬 讘住"讚 讘住讜讚 讛执谞值旨讛 诪执讟指旨转讜止 砖侄讈诇执旨砖职讈诇止诪止讛 砖执讈砖执旨讈讬诐 讙执旨讘止旨专执讬诐 住指讘执讬讘 诇指讛旨 诪执讙执旨讘止旨专值讬 讬执砖职讉专指讗值诇 (砖讬专 讛砖讬专讬诐 讙, 讝) 讜讻谉 讬砖 砖砖讬诐 讗讜转讬讜转 讘讘专讻转 讻讛谞讬诐 讜砖砖讬诐 转讬讘讜转 讘诪讝诪讜专 讬止铿底� 铿敝白≈底蹲� 注侄诇职讬锃嬜� (转讛诇讬诐 爪讗, 讗) 注讚 铿恢醋欀咀愔凤瓓指讛 讛殖' 诪址讞职住执讬 (驻住讜拽 讟) 讜讻谞讝讻专 讘砖注专 讛讻讜谞讜转 讘拽专讬讗转 砖诪注 砖注诇 讛诪讟讛 砖讗讜诪专讬诐 讝讛 诇讛讘专讬讞 讛讞讬爪讜谞讬诐 讜讗诇讜 讛砖砖讬诐 诪讙讬谞讬诐 注诇 讛讗讚诐 讛砖讜讻讘 讘诪讟转讜 讜诪讜谞注讬诐 讗转 讛住讟专讗 讗讞专讗 砖谞拽专讗转 讘拽讗 讻诪讜 砖讗诪专讜 诇注讬诇 砖诇讗 转砖讜讱 讘拽专谞住讛 讗转 讛讗讚诐 诇讛讞讟讬讗讜 讘诪砖讻讘讜.





讞讬讚讜砖讬 讞转"住

讗诪专 专讘 诇讬转 讘拽讗 讘转 讬讜诪讗 讜诇讬转 讚讬讚讘讬 讘专 砖转讗 爪"注 诇驻诪"砖 讛驻讜住拽讬诐 讚讻诇 讘专讬' 砖讗讬谉 讘讛 注爪诐 讗讬谞讛 讞讬' 砖砖讛 讞讚砖讬诐 讜讛讗 讚讗诪专 讗讬谞讛 诪转拽讬讬诪转 讛讬讬谞讜 讚讗讝 讛讜讛 讻注驻专讗 注砖"讱 住讬' 驻"讚 讗"讻 诪讗讬 拽讗诪专 诇讬转 讘拽讗 讘转 讬讜诪讗 讜讻讬 住"讚 讚讗讬谞讛 诪转拽讬讬诪转 讜讛讜讛 讻注驻专讗 讘讬讜诪讬' 讜注"讻 讗讬谞讛 讞讬' 拽讗诪专 讗"讻 诪讗讬 专讘讜转讬' 讚诇讬转 讚讬讚讘讬 讘专 砖转讗 讛讗 讗驻讬' 砖砖讛 讞讚砖讬诐 讗讬谞讛 讬讻讜诇 诇讞讬讜转 讜爪"注:


讜讘砖讗讬诇转 砖诇讜诐 讛拽砖讛 诪讛讗 讚讗诪专讬谞谉 讚讜讚 诪诇讱 讬砖专讗诇 讞讬 讜拽讬讬诐 讻讬讜谉 讚讞讬 诪讻"砖 讚拽讬讬诐. 讜谞"诇 讘讜讚讗讬 讛讙讜祝 驻住拽讬' 讞讬讜转讬' 讜注讚讬讬谉 砖诇讚讜 拽讬讬诐 注讚 讬讘"讞 讜讘谞砖诪讛 讛讛讬驻讜讱 讻诇 讬讘"讞 注讚讬讬谉 讬砖 诇讛 拽爪转 拽讬讜诐 讘注讛"讝 诪诪诇讘讜砖讬 讛讙讜祝 讛讝讻讬诐 讻讬讚讜注 讜讗讞"讻 谞住转诇拽 讛拽讬讜诐 讜讛讜讗 讞讬 讘讗讜专 讛注诇讬讜谉 讛讞讬讬诐 讛讗诪转讬讬诐 讜拽诪"诇 讘谞砖诪转 讚讛注"讛 砖谞砖诪转讜 讞讬 讘讗讜专 讛注诇讬讜谉 讜讙诐 拽讬讬诐 讘注讛"讝 注"讚 诪砖讬讞 讬转讬讘 讘驻转讞讬 讚专讜诪讗 讜讗讬谉 诇讛讗专讬讱 讘讝讛:


讜注"讚 专诪讝 诪讜住专 讬"诇 讚拽讗讬 讗讝讘讜讘讬 诪讜转 讬爪讛"专 讚诪转讙专讛 讘爪讚讬拽讬诐 讬讜转专 诪砖讗专讬 讗讬谞砖讬 讜诇讙讘讬 爪注专谉 讚爪讚讬拽讬诐 讛讜讗 讻注拽讬爪转 讘拽讗 讜讙讘讬 砖讗专 讗讬谞砖讬 专拽 讻讚讬讚讘讬. 讜讗诪专 诇讬转 讘拽讗 讘专 讬讜诪讬' 讚讛爪讚讬拽 砖讘 讻诇 讬讜诐 讜讬讜诐 讜讘讜讚讗讬 注砖讛 讗诪谞诐 讙讘讬 砖讗专讬 讗讬谞砖讬 讚讛讜讗 讘讘讞讬' 讚讬讚讘讬 谞讛讬 讚讘专 讬讜诪讬' 讗讬转' 诪"诪 讘专 砖转讗 诇讬转讬' 讚砖讘 讘转砖讜讘讛 讜讬讛"讻 诪讻驻专:


砖讘 砖谞讬 讗讬诪专讬 讘拽转讬 诪讘拽讗 讻' 诪讛专砖"讗 讞"讗 讚专诪讝 讚讗砖转讜 砖诇 讗讚诐 诪住讬转讛讜 诇专讬讘 讬讜转专 讜讬讜转专 讜诇驻注"讚 讚拽讗讬 讗讗砖转 注"讛 砖砖讜谞讗讬诐 讗转 讞讻诪讬诐 讬讜转专 诪讗谞砖讬讛诐 讻诪讘讜讗专 住"驻 讗诇讜 注讜讘专讬谉 讜讛讗 讘拽讗 砖讛讜讗 注诐 讛讗专抓 讻砖专讜讗讛 讘专 诪讞讜讝讗 转"讞 诇砖讜谉 诪讞讝讛 砖讚讬 讬讞讝讛 讚拽讗 住讞讬 讘诪讬讗 注讜住拽 讘诪讬 转讜专讛 讜诪转注讟祝 讘住讚讬谞讜 讛讬讬谞讜 讘诪爪讜转 讜诪注"讟 注"讚 讜讛诇讘砖 讗讜转讱 诪讞诇爪讜转 讗讝 诪转拽谞讗 讜诪转讙专讛 讘讜 讜诪爪讬抓 讚诪讬 诪讬谞讬' 讜讗讝 讗砖转讜 砖诇 拽专讞 讛讬讗 讘拽转讗 诪爪讟注专转 砖讛讬讗 讛讬转讛 讬讜转专 诪转诪爪讗 讚诪讗 诪讬谞讬':


讚转谞谉 专' 讬砖诪注讗诇 讗讜诪专 讛谞讜爪讛 诪爪讟专驻转 专砖"讬 驻讬' 砖讛讬讗 讘专讬讬转讗 诇注谞讬谉 驻讙讜诇 讜诇讗 诪转谞讬转讬谉 讚讟讛专讜转 诇注谞讬谉 砖讜诪专 讚讛转诐 讘注讬谞谉 砖讜诪专 诇讗讜讻诇 讚讛讬讬谞讜 讗讞专 砖讞讬讟讛 谞注砖讛 讛谞讜爪讛 砖讜诪专 砖诇讗 讬转诇讻诇讱 讛讗讜讻诇 讜诪讛 注谞讬谉 讝讛 诇讛讙谞讛 讚讞讬讬诐 诇注谞讬谉 讙诇讜讚讛 讜爪"注 讗讛转讜住':





砖注专讬 转讜专转 讘讘诇

(谞讞 讘) 驻诇讬讙讬 讘讛 专讘 讗诪讬 讜专讘 讗住讬 讜讻讜'.鈥斪⒆�' 诪"砖 讘诪谞讞讜转 诇讙 讘.


(砖诐 诪砖谞讘) 砖砖转转 诪讬诐 讛专注讬诐 讻砖专讛.鈥斪⒆�' 专砖"讬, 讜诪讚诇讗 砖谞讬谞讜 讻讗谉 "讜讗住讜专讛 诪驻谞讬 住讻谞转 谞驻砖讜转", 讻诪讜 讘住讬驻讗, 诪砖诪注 讚讘讛诪讛 砖砖转转讛 诪讬诐, 砖讬砖 讘讛诐 讗专住 谞讞砖, 讗讬谉 讘砖专讛 诪讝讬拽 诇讗讚诐 讛讗讜讻诇讛. 讜拽砖讛 诪讘"拽 拽讟讜 讘, 讚转谞讬 讛转诐 "诪讬诐 砖谞转讙诇讜 诇讗 讬砖拽讛 诪讛诐 诇讘讛诪转讜", 讜驻讬专砖 专砖"讬 砖诐: "诪砖讜诐 住讻谞转 谞驻砖讜转 砖诪讗 讬砖讞讟谞讛 讗讞"讻". 讜讛谞讛 诪爪讗谞讜 讘讘"讞 讬讜"讚 住讬' 拽"讟 砖谞讚讞拽 讘讝讛 诇讜诪专, 讚住讻谞转 谞驻砖讜转 砖讻转讘 专砖"讬 诇讗讜 讚讜拽讗, 讗诇讗 砖讛讗讜讻诇 诪诪谞讛 谞讬讝讜拽 讘诪拽爪转 讘讙讜驻讜 讗注"驻 砖讘住讜祝 讛讜讗 讞讜讝专 诇讘专讬讗讜转讜. 讜讘讟"讝 砖诐 转讬专抓, 讚讘讘"拽 讞讬讬砖讬谞谉 砖诪讗 讬砖讞讟谞讛 转讬讻祝 讗讞专 砖转讬讬转讛, 拽讜讚诐 砖讬转讙诇讜 讘讛 住讬诪谞讬 讗专住, 诇讻谉 讬砖 住讻谞讛 诇讗讜讻诇 诪讘砖专讛; 讗讘诇 讻讗谉 诪讬讬专讬 讘砖砖讛转讛 讛讘讛诪讛 讝诪谉 诪专讜讘讛, 讜讗讬谉 住讬诪谞讬 讗专住 谞讬讻专讬诐 讘讛, 讜讗讞"讻 讻砖砖讞讟讛 讜讚讗讬 讗讬谉 讞砖砖 诇讗讜讻诇 诪讘砖专讛, 讚讛专讬 谞转讘专专 讚诪讬诐 讗诇讜 讗讬谉 讘讛诐 讗专住 砖诇 谞讞砖. 讗讘诇 讙诐 讝讛 讚讜讞拽, 讚讛讗 "讻砖专讛" 住转诐 砖谞讬谞讜, 讘讬谉 砖砖讞讟讛 诪讬讚 讘讬谉 砖砖讞讟讛 诇讗讞专 讝诪谉 诪专讜讘讛. 讜注讜讚 讚诪讬诐 讛专注讬诐 砖砖谞讬谞讜 诇讗讜 讚讜拽讗 砖谞转讙诇讜 讘诇讘讚, 讗诇讗 讗驻讬' 讬讚讜注 砖砖转讛 诪讛诐 谞讞砖. 讜专讗讬讛 诇讝讛 诪讚转谞讬 住讬驻讗 "砖讛讻讬砖讛 谞讞砖 讜讻讜' 讜讗住讜专讛 诪驻谞讬 住讻谞转 谞驻砖讜转", 讜诇讗 转谞讬 专讘讜转讗 讚讗驻讬' 砖转转讛 诪讬诐, 砖砖转讛 诪讛诐 谞讞砖, 讗住讜专讛 诪驻谞讬 住讻谞转 谞驻砖讜转, 砖"诪 讚讘讗讜驻谉 讝讛 讛讬讗 诪讜转专转.


注讜讚 诪爪讗谞讜 讘讗砖讻讜诇 讞"讙 住讬' 讻' 砖转讬专抓 注"讝, 讚讘讛诪讛 砖砖转转讛 诪讬诐 讛专注讬诐 讜讚讗讬 讗讬谉 住讻谞讛 诇讗讜讻诇 诪讘砖专讛. 讜诪"诪 诇讻转讞讬诇讛 讗讬谞讜 专砖讗讬 诇讛砖拽讜转讛 砖诪讗 转诪讜转 讜讬讛讗 注讜讘专 注诇 讘诇 转砖讞讬转. 讜讙诐 讝讛 讗讬谞讜 注讬拽专, 讚讬讙讬讚 注诇讬讜 专注讜, 讚讻诪讜 讘讗讞专讬诐 讚转谞讬 讘讘"拽 砖诐 "诇讗 讬砖驻讻诐 讘专讛"专 讜诇讗 讬讙讘诇 讘讛诐 讗转 讛讟讬讟" 讛讟注诐 讛讜讗 诪砖讜诐 住讻谞讛 讛"谞 讛讗 讚转谞讬 讘讛讚讬讬讛讜 "诇讗 讬砖拽讛 诪讛诐 诇讘讛诪转讜" 讛讜讗 诪诇讘讚 住讻谞转 讘讛诪转讜 注爪诪讛, 讙诐 诪住讻谞转 讗讜讻诇 诪讘砖专讛.


诇讻谉 谞专讗讛 砖讘讛诪讛 砖砖转转讛 讗驻讬' 诪讬诐 砖讘讘专讜专 讬砖 讘讛诐 讗专住 讗驻砖专 砖诇讗 转讬谞讝拽, 讜讻"砖 砖诇讗 讬讜讝拽 讛讗讜讻诇 诪讘砖专讛, 讜讻诪讜 砖讗诪专讜 讘注"讝 (诇 注"讘): "讬砖 讗专住 砖讜拽注 讜讬砖 讗专住 爪祝". 讜砖诐 讘讬讗专谞讜, 讚驻注诪讬诐 讗专住 谞讞砖 讛讘讗 注诐 诪讗讻诇讜 讜砖转讬讬转讜 砖诇 讗讚诐 诇转讜讱 诪注讬讜 讗讬谞讜 诪讝讬拽 讻诇诇, 讻砖讗讬谉 讘驻讬讜 砖诇 讗讚诐 讜讘讘讬转 讘诇讬注转讜 讜讘砖讗专 讗讘专讬 讛诪讗讻诇 砖讜诐 驻爪注 讜住讬专讟讗, 诪驻谞讬 砖讗诐 讗讬谉 讛讗专住 讞讜讚专 诇转讜讱 讚诪讜 砖诇 讗讚诐 讛"讝 讗讬谞讜 诪讝讬拽, 讚讻诪讜 砖讛讜讗 谞讻谞住 讻谉 讬爪讗. 诇讻谉 讘讛诪讛 砖讗讻诇讛 讗讜 砖转转讛 讚讘专 砖讬砖 讘讜 讗专住 讜砖讞讟讜讛 讬讻讜诇讬诐 诇讘讜讚拽讛, 讗诐 讬砖 讘讛 讗专住 讗讜 诇讗, 讜讻诪讜 砖谞讜讚注 讘讚讬拽讛 讝讜 诇专讜驻讗讬诐, 讗讜 讻注讬谉 讚讗讬转讗 诇拽诪谉 (谞讟 讗), 砖讘讜讚拽讬诐 讘转谞讜专. 诇讻谉 砖谞讬谞讜 "讻砖专讛" 住转诐, 讚讛讬讬谞讜 诇注谞讬谉 讟专驻讜转; 讜诇注谞讬谉 讗专住 - 驻注诪讬诐 砖讛讬讗 诪讜转专转 讜驻注诪讬诐 砖讛讬讗 讗住讜专讛.


讜讚注 砖讘转讜住驻转讗 转专讜诪讜转 驻"讝 讛讬"讚 讜讻谉 讘讬专讜砖诇诪讬 砖诐 驻"讞 讛"讛 [诪讙 专注"讚] 讗讬转讗 诇讘专' 讚讘"拽 讛谞"诇 讘谞讜住讞 讗讞专: "诪讬诐 诪讙讜诇讬诐 诇讗 讬砖驻讻诐 讘专讛"专 讜诇讗 讬讙讘诇 讘讛谉 讗转 讛讟讬讟 讜诇讗 讬砖拽讛 诪讛谉 诇讙讜讬 讜诇讗 讘讛诪转 讗讞专讬诐 讗讘诇 诪砖拽讛 讛讜讗 诇讘讛诪转 注爪诪讜". 讜诇驻"讝 讛讟注诐 砖诪砖拽讛 讘讛诪转 注爪诪讜 诪驻谞讬 砖讬讻讜诇 讗讚诐 诇讛讝讬拽 讗转 诪诪讜谞讜, 讜讘讜讚讗讬 诇讗 讬砖讞讟谞讛 诇讗讜讻诇讛 诪讬讚, 讜讗诐 诇讗 讬转讙诇讜 讘讛 住讬诪谞讬 讗专住 讗讝 讗诐 讬专爪讛 讬砖讞讟谞讛 讜讬讗讻诇谞讛.

